Udruženje poduzetnika Velika Kladuša Za razvoj turizma u FBiH 5.000.000 KM\nZa programe zaštite okoliša 428.969 KM\nVlada Federacije BiH je, na prijedlog Federalnog ministarstva okoliša i turizma, usvojila Program utroška sredstava utvrđen ovogodišnjim Budžetom FBiH za provođenje Akcionog plana Strategije okoliša, u ukupnom iznosu od 428.969 KM.\nOd ovog iznosa je 128.969 KM planirano kao podrška aktivnostima koje se poduzimaju u BiH zbog izgradnje odlagališta nuklearnog otpada na Trgovskoj Gori u Hrvatskoj, a s ciljem sprečavanja negativnih posljedica do kojih bi ovakvo odlagalište dovelo.\nIznos od 250.000 KM predviđen je za podršku boljem funkcioniranju upravljanja uspostavljenim zaštićenim područjima u FBiH, iz nadležnosti nižih nivoa vlasti. Korisnici ovih sredstava su institucije i općine koje upravljaju zaštićenim prirodnim područjima (spomenicima i parkovima prirode, te zaštićenim pejzažima: Prokoško jezero, Konjuh, Blidinje, Hutovo blato, Trebević, Bentbaša, pećina Vjetrenica, Tajan i drugi).\nNamjena ovog programa je očuvanje biodiverziteta i geodiverziteta zaštićenog područja kroz održivo upravljanje i jačanje javnih ustanova koje njima upravljaju.\nZa oporavak hardvera, te nadogradnju i održavanje u testnom periodu Registra o postrojenjima i zagađivanjima u FBiH, izradu aplikacija za uspostavu Registra opasnih supstanci, Registra akcidenata u okolišu i Registra okolišnih dozvola planirano je 50.000 KM. Korisnici ovih sredstava su IT kuće čije su djelatnosti održavanje računarskih hardvera i mreža i razvoj softvera/aplikacija.


Košarkašice palanačkog Sistema 2000 pripremaju se za novu sezonu: Cilj je plasman u viši rang takmičenja\nPrvenstvo startuje 12. oktobra\nŽenski košarkjaški klub Sistem 2000 iz Palanke ima visoke ambicije u novoj sezoni. U protekla dva prvenstva Prve ženske regionalne lige, grupa jug, Palančanke su bile nadomak plasmana u viši rang, ali im je malo nedostajalo da ostvare veliki uspeh.\nOvog leta uprava kluba i stručni štab su jasno najavili i zacrtali da je cilj u novoj sezoni, a to je pomenuti plasman u viši stepen nadmetanja. Igrački kadar je osetno pojačan, sa nekoliko mladih i dokazanih košarkašica, sa prvoligaškim iskustvom, uz veoma talentovane igračice iz Palanke.\nTrener Predrag Stanošević obavlja pripreme za prvenstvo Prve ženske regionalne lige, grupa Jug, od 1. septembra. Radilo se, najpre na fizičkoj spremi, a sada i na tehničko- taktičkom delu. Uslediće serija kontrolnih utakmica, a prva je sa beogradskim Radničkim.\nPrvenstvo Prve ženske regionalne lige, grupa Jug, startuje 12. oktobra, a Palančanke u 1. kolu gostuju u Nišu, gde će igrati sa ekipom "Studenta 2"\nInače, ŽKK Sistem 2000 naredne godine slavi jubilej, dve decenije rada ovog kolektiva, kao i pet decenmija igranja žesnske košarke u Palanci, pa je želja da se ti događaji obeleže uspešnim rezultatima i plasmanom u viši rang.


Sporazumi sa Emiratima čekaju početak neke druge godine - Istinomjer\nSporazumi sa Emiratima čekaju početak neke druge godine\nZamjenik predsjedavajućeg Vijeća ministara i ministar vanjskih poslova Bosne i Hercegovine Zlatko Lagumdžija kazao je danas novinarima u Sarajevu da bi BiH i Ujedinjeni Arapski Emirati (UAE) naredne godine trebali potpisati dva sporazuma kojima bi se unaprijedila saradnja dviju zemalja. Lagumdžija je o ovim sporazumima i drugim temama razgovarao u Sarajevu s ministricom razvoja i međunarodne saradnje Ujedinjenih Arapskih Emirata Lubne Al Qasimi koja je doputovala u posjetu BiH.\nMinistar je precizirao da je jedan od sporazuma onaj koji regulira zaštitu stranih investicija, a time bi se značajno unaprijedila ekonomska saradnja dviju prijateljskih zemalja.\n“Drugi sporazum tiče se ekonomske i tehničke saradnje između BiH i Emirata. To je već u završnoj fazi i vjerujemo da će biti perfektuirani do početka 2014. godine. Ove sporazume možemo zvati pravnim okvirom za daljnju saradnju”, potcrtao je Lagumdžija.\nSaradnja BiH i Ujedinjenih Arapskih Emirata već duže vremena je tema u našoj zemlji, a ministar vanjskih poslova BiH, Zlatko Lagumdžija, u više navrata je najavljivao potpisivanje brojnih sporazuma o ekonomskoj saradnji ove dvije zemlje. Tako je i početkom novembra, prilikom posjete Lubne Al Qasimi, ministrice razvoja i međunarodne saradnje Ujedinjenih Arapskih Emirata, Lagumdžija najavio i potpisivanje dva sporazuma sa ovom zemljom za početak 2014. godine. Radilo se o sporazumima o zaštiti stranih investicija, te ekonomskoj i tehničkoj saradnji BiH i UAE-a.\nIako smo već ušli u drugi mjesec 2014. godine, potpisivanje najavljenih sporazuma i dalje nije bilo predmetom aktivnosti Vijeća ministara, niti Ministarstva vanjskih poslova BiH. Sporazum o zaštiti investicija, prema informacijama Ministarstva vanjskih poslova BiH, trebao je, zapravo, biti potpisan još u oktobru ili novembru prošle godine, što se nije desilo. Inače, Zlatko Lagumdžija je i prilikom martovske posjete Ujedinjenim Arapskim Emiratima najavljivao potpisivanje više sporazuma o saradnji sa ovom državom, o čemu je već pisao i Istinomjer.\nIako je, prije skoro tri mjeseca, Lagumdžija ustvrdio da se sporazumi nalaze “u završnoj fazi”, i ovo je obećanje ministra vanjskih poslova o potpisivanju sporazuma sa UAE – ovog puta početkom 2014. godine – za sada ostalo neispunjeno.


"BiH ne želi da bude utočište kriminalaca" - Klix.ba\n4.10.2010. u 16:15\nMinistar bezbjednosti BiH Sadik Ahmetović rekao je da nema sumnje da je BiH spremna da se pridruži Srbiji i Hrvatskoj u formiranju Operativnog centra za borbu protiv organizovanog kriminala, jer je bez BiH borba protiv kriminalaca i raznih mafijaških grupa u ovoj dijelu zapadnog Balkana nemoguća.\n"Ne možemo ostaviti da prostor BiH bude prostor gdje će bježati i skrivati se kriminalci i mafija iz Hrvatske i Srbije", rekao je Srni Ahmetović, koji je sa delegacijom BiH učestvovao u Beogradu na skupu pod nazivom "Jačanje regionalne i transnacionalne saradnje kao preduslov za uspješu borbu protiv organizovanog kriminala na području jugoistočne Evrope".\nPrema njegovim riječima, zato je bolje da zemlje regiona budu zajedo u borbi protiv organizovanog kriminala, jer će se tako brže, bolje i efikasnje boriti protiv pojedinaca i grupa koji se bave organizovanim kriminalom.\nAhmetović je dodao da će u naredna dva dana, koliko traje ovaj skup, razgovarati sa ministrom unutrašnjih poslova Srbije Ivicom Dačićem i predstavnikom hrvatske policije o proceduri da BiH pristupi Operativnom centru za borbu protiv organizovanog krimminala, čije će sjedište biti u Beogradu.\n"Nema nikakve dileme da je BiH zainteresovana da pristupi tom centru. Postoji i naša odluka o tome u BiH", rekao je Ahmetović, navodeći da su mu u ranijim razgovorima ministri unutrašnjih poslova Srbije i Hrvatske rekli da nema nikakvih prepreka da BiH pristupi tom centru.\nOn je ocijenio da bi pristupanje BiH ovom centru moglo da s desi vrlo brzo, za par nedelja, ali je najbolje da se to dogodi što prije, jer BiH ima svoje resurse i kapacitete koje može da ponudi u borbi protiv organizovanog kriminala.\nNavodeći da bi za tri do četiri dana BiH trebalo da potpiše sporazum o policijskoj saradnji sa Crnom Gorom, nakon što je takav sporazum nedavno potpisala sa Srbijom i Hrvatskom, Ahmetović je dodao da BiH veoma dobro sarađuje sa zeljama u okruženju kada je riječ o borbi protiv organizovanog kriminala, a primjer za to su neke nedavne zajedničke akcije.\nKada je riječ o viznoj liberalizaciji za BiH, Ahmetović očekuje da će odluka o tome biti napokon donijeta početkom novembra, pošto je BiH ispunila sve uslove EU. On je naveo da 6. i 7. oktobra zasjeda Evropski parlament, koji treba da donese odluku o tome, a početkm novembra bi konačnu odluku trebalo da donese Savjet ministara EU.\nOn je rekao da vehabije nisu razlog za zatezanje sa viznom libelarizacijom za BiH, i dodao da u ovom trenutku postoje neke rezerve koje je ispoljila Francuska, zbog njenih unutrašnjih pitanja, kao što je deportacija Roma, ali da ova zemlja podržava viznu liberalzaciju za BiH. "EU je donijela odluku da u paketu uđu zajedno BiH i Albanija", napomenuo je Ahmetović.


U Beogradu se očekuje da Rusija kaže istorijsko ne\nSamo dan pošto je Marti Ahtisari predao Savetu bezbednosti predlog za budući status Kosova, u Beogradu se očekuje da Rusija kaže istorijsko ne“.\nOdlazeći srpski premijer Vojislav Koštunica očekuje da će Rusija staviti veto u Savetu bezbednosti UN na plan Martija Ahtisarija koji predviđa nezavisno Kosovo i ističe da će to imati istorijski značaj za Srbiju i srpski narod.\nMeđutim, direktor Foruma za etničke odnose Dušan Janjić izjavio je na Okruglom stolu „Zapadni Balkan posle htisarija“ da je predlog secijalnog izaslanika Ujedinjenih nacija ono oko čega postoji saglasnost i da je on i od predstavniak Rusije čuo da je Ahtisarijev predlog dobra osnova za mandat Evropske unije.\nPredstavnik makedonske nevladine organizacije „Forum“ Saša Ordanoski smatra da je u ovom trenutku nacionalni interes kosovskih Albanaca bliži makedonskom nego što je to srpski i dodaje da se u Makedoniji oko Kosova mnogo više strepi od nejasne pozicije srpskog premijera Vojislava Koštunice, jer svi drugi u resurskom i političkom smislu imaju daleko manje moći od gospodina Koštunice.\nA saradnik prištinskom Instituta za etničke odnose i demokratiju profesor Fadilj Maljoku tvrdi da nezavisno Kosovo neće biti pretnja za susede i da neće destabilizovati region. Nezavisnost donosi i sigurnost za Srbe na Kosovu, kaže profesor Maljoku i dodaje da su Srbi dobili povlašćen položaj što je bila cena koju su prištinski pregovarači morali da plate u pregovorima sa Martijem Ahtisarijem.


Pranje novca poskupljuje nekretnine u gradovima na zapadnom Balkanu – Bankar.rs\nHome/ANALIZE/Pranje novca poskupljuje nekretnine u gradovima na zapadnom Balkanu\nPranje novca poskupljuje nekretnine u gradovima na zapadnom Balkanu\nSektori nekretnina i građevine koriste se za pranje ilegalnog novca od trgovine drogom i trgovine migrantima na zapadnom Balkanu, što dovodi do povećanja cena nekretnina, navodi se u izveštaju Globalne inicijative protiv transnacionalnog organiziranog kriminala.\nPranje novca putem građevinskih i nekretninskih poslova “popularno je jer je i dalje relativno lako i može apsorbovati velike količine kapitala”, kaže se u izveštaju “Spot cene: Analiza tokova ljudi, droge i novca na zapadnom Balkanu”, prenosi bne intellinews.\nImovina “može biti mesto za čuvanje značajne količine kapitala, potencijalno povećati vrednost i poboljšati kvalitet načina života kriminalaca”, kaže se u izveštaju. Ukazuje se na ranija istraživanja koja su pokazala da ulaganja u izgradnju i nekretnine “imaju dugu istoriju apsorbovanja ilegalnih prihoda na zapadnom Balkanu, s obzirom na to da je taj sektor i ekonomski značajan i loše regulisan”.\n“Uopšteno se prepoznaje da je stambena imovina u riziku više od komercijalne imovine zbog svog prometnog potencijala”, navodi se u izveštaju.\n“U stvari, mnoga su tržišta nekretnina u regiji iskrivljena opranim novcem, jer kriminalci vešto pokreću cene. Iako su cene nekretnina pale u celoj regiji 2020. godine zbog COVID-19 … mnoga su mesta i dalje imala dobit od 2017. godine.”\nTakođe u regiji postoji značajna trgovina drogom, koja je i izvor i tranzitni put za opojne droge. Albanija je dugo bila važno mesto za proizvodnju kanabisa, unatoč naporima vlade da ga ukloni, a sve veće količine droge sada se proizvode u Bosni, Severnoj Makedoniji i Srbiji. Povrh svega, Zapadni Balkan je glavna tranzitna regija za promet kanabisa, heroina, kokaina i sintetičkih droga. Poslednje se proizvode i u regiji, uglavnom u Srbiji.\n“Uprkos značajnim operativnim troškovima, organizovani kriminal i ilegalna trgovina legalnom i ilegalnom robom nesumnjivo svake godine generišu milijarde evra nezakonitih globalnih finansijskih tokova koji se usmeravaju u inostranstvo, peru u lokalnim privredama ili reinvestiraju u druge kriminalne aktivnosti”, kaže se u izveštaju.\nPrema proceni kancelarije Ujedinjenih nacija za droge i kriminal (UNODC), pranje novca čini oko 2,7% globalnog BDP-a ili 1,6 biliona USD. Međunarodni monetarni fond (MMF) navodi da opravni novac ukupno čini između 2% i 5% globalnog BDP-a. Primenjujući ove postotke na Balkanu, svake bi se godine opralo između 1,8 i 4,6 milijardi evra.\nNekretnine Zapadni Balkan\nKurs danas 117,5712\nDonacija ''Telekoma Srbija" Sportskom centru ''Jezero'' u Kikindi


Pocarove kritike zbog Stankovićevog bijega\nDrugog dana posjete Bosni i Hercegovini, predsjednik Međunarodnog suda za bivšu Jugoslaviju Fausto Pocar boravio je u Foči. Nazvao je sramotnim što je iz zatvora u tom gradu uspio pobjeći osuđenik za ratne zločine.\nFausto Pocar izrazio je zabrinutost, prilikom današnje posjete Kazneno-popravnom zavodu Foča, jer se Radovan Stanković i nakon godinu dana bijega iz zatvora nalazi na slobodi. Stanković je osuđen na 20 godina zatvora za ratne zločine počinjene 1992. godine u Foči, a bio je prvi optuženik kojeg je Haški tribunal uputio na procesuiranje u BiH. Pocar je istakao da je važan dio njegove posjete prikupljanje informacija o Stankovićevom bijegu:\n„Prošla je gotovo cijela godina od kada je Radovan Stanković pobjegao iz ovog zatvora. Sramotno je da je čovjek koji je proglašen krivim za sistematska silovanja, mučenje i porobljavanje uspio pobjeći iz zatvora. Njegova daljnja sloboda je ljaga na reputaciji RS-a. Jedan od glavnih razloga mog putovanja u BiH, i Foču naročito, jeste da lično čujem kakve su mjere preduzete da se istraži Stankovićevo bjekstvo, da se locira i šta je učinjeno da se osigura da ubuduće ne dođe do takvih bjekstava.“\nPocar je naglasio da će prema onome što je saznao o slučaju Radovana Stankovića dati preporuke međunarodnoj zajednici kako da pomogne institucijama BiH u rješavanju ovog slučaja.\nMinistar pravde RS-a Džerard Selman rekao je, nakon susreta sa Pocarom, da je razmatrana mogućnost unapređenja saradnje RS-a i Haškog suda. Prihvaćena je inicijativa o edukaciji sudija i tužilaca iz RS-a koju bi vodile sudije Haškog suda.\nPosjeti Foči prethodio je Pocarov sastanak sa članom državnog Predsjedništva Željkom Komšićem u Sarajevu. Glavna tema razgovora bila je daljnja saradnja BiH i Suda u Hagu, te pitanja rješavanja problema haškog arhiva. Predsjednik Haškog suda naglasio je da neće odustati od namjere da preostala četvorica bjegunaca - Radovan Karadžić, Ratko Mladić, Stojan Župljanin i Goran Hadžić, budu uhapšeni i procesuirani u Tribunalu.\nKako se očekuje, Fausto Pocar sutra, posljednjeg dana posjete BiH, sastaće se sa nekim od predstavnika Udruženja žrtava rata, te sa predstavnicima Suda BiH.


Portparol Tužilaštva Asmir Mehović kaže da je osumnjičeni priznao izvršenje krivičnog dela silovanje u produženom trajanju, da je nagodbu prihvatio Viši sud i da je ona postala pravosnažna.\nTurković je uhapšen u petak popodne, nakon što se maloletni dečak poverio školskom psihologu da je žrtva silovanja.\nO tome je obaveštena policija kojoj je dečak ispričao da ga je Turković seksualno zlostavljao i silovao u njegovom stanu, kao i da je sve trajalo nekoliko meseci.\n"OBEĆAVAO MU USPEH U KARIJERI" Fudbalski trener iz Novog Pazara uhapšen zbog sumnje da je seksualno napastvovao maloletnika (14)\nZdravstveni pregled dečaka pokazao da govori istinu\nKako je "Blic" ranije pisao, Turković je 2014. godine uhapšen i osuđen u Austriji na 3,5 godine zatvora zbog iznude i seksualnog zlostavljanja dece.\nNakon odslužene kazne vratio se u Srbiju gde je, kako bi sakrio kriminalnu prošlost, promenio prezime, odbacio je očevo Turković i uzeo majčino Čolaković.\nKako se radi o povratniku u izvršenju ovog krivičnog dela, njegovom ponašanju tokom saslušanja, kao i to da je radio u školi fudbala, okružen dečacima, u novopazarskoj policiji sumnjaju da je D. T. silovao ili zlostavljao više mališana. Za to još uvek nemaju dokaza.\nOtpušten prošlog leta\nU školi fudbala u kojoj je D.T. radio kažu da je on primljen “na osnovu preporuke legende kluba” da je nekoliko meseci pomagao trenerima i učio zanat od njih. Otpustili su ga, kako su saopštili, početkom sezone kada su saznali za dešavanja u Austriji.\nEKSPRESNA PRESUDA Juče uhapšen, a danas osuđen zbog NELEGALNE GRADNJE\nOSUĐEN "DENIS NAPAST" Frizer proganjao žene preko Fejsbuka, a u kući krio DETALJNU EVIDENCIJU o svojim žrtvama


Konačna odluka: Odlučeno hoće li Hrvatska mijenjati mjere protiv korone\n26.08.2021 14:28 Autor: Raport.ba\nPotpredsjednik hrvatske vlade i šef Nacionalnog štaba civilne zaštite Davor Božinović saopštio je danas da epidemiološke mjere u Hrvatskoj neće biti mijenjane, naročito neće biti pooštravane.\n“Nakon 18 mjeseci svakodnevnog komuniciranja svega što je u vezi s pandemijom mislim da nema nikoga da ne zna elementarno šta je bitno za zaštitu od zaraze”, kazao je Božinović.\nKomentarišući pad interesa za vakcinaciju, Božinović je kazao da su organizacija imunizacije i popratne aktivnosti u nadležnosti Hrvatskog zavoda za javno zdravstvo kojim se ne bavi Nacionalni štab.\nTagovi: Epidemiološke mjere Hrvatska Koronavirus pandemija\nRuanda uvodi robote u rat s koronavirusom\nNevjerovatne fotografije pokazuju kako korona napada ćelije u dišnim organima\nStrah od zaraze: Ekvadorci automobilima blokirali pistu da avion iz Španije ne sleti\nDelta varijanta korona virusa sada dominantan soj širom svijeta\nNovi soj koronavirusa P.1 stigao je u Evropu. Šta nauka do sada zna o njemu?\nLauc iskreno: Bojim se više gripe ove zime nego covida\nDramatičan grafikon o porastu broja zaraženih u KS. Jedna činjenica ipak je vrlo bitna\nMuhamed Pilav: Korona je problem, ali ne jedini


U Vrnjačkoj Banji održano 12.državno prvenstvo u sportskom obaranju ruke – Radio televizija Trstenik\nU Vrnjačkoj Banji održano 12.državno prvenstvo u sportskom obaranju ruke\n11. aprila 2022. 11. aprila 2022. 0\nNa prekrasnoj bini u hali sportova u Vrnjačkoj Banji okupilo se oko 250 takmičara iz 14 klubova naše zemlje, koji su se takmičili u 6 kategorija žene, seniori, juniori, masteri, amateri početnici, kao i u apsolutnoj kategoriji. Predsednik Srpskog sportskog saveza za obaranje ruke Nenad Smiljković je naglasio da je ovo državno prvenstvo okupilo najbolje obarače ruke iz naše zemlje i da su ovo ujedno i kvalifikacije za ulazak u našu reprezentaciju, koja će nastupiti na Evropskom prvenstvu u Bukureštu i Svetskom prvenstvu u Antaliji.\nDržavno prvenstvo svečano je otvorio Dušan Radović, direktor Sportskog centra Vrnjačka Banja, koji je istakao da se prestonica kontinentalnog turizma potrudila da bude odličan domaćin ovog prvenstva.\nJedan od pionira ovog sporta srpski reprezentativac Radiša Rale Milojković iz Petrovca na Mlavi, čestitao je organizatorima na sjajnoj organizaciji i naglasio da raduje činjenica da se sve veći broj klubova osniva i okuplja veliki broj takmičara.\nMeđu 14 klubova na ovom prvenstvu nastupala su i tri kluba iz Trstenika, „Huk“, „Fit mask“ i „Bradrshud“, koji su pokazali odličnu formu i kvalitet pre svih Vladimir Savić, Biljana Erić, Jovana Arnautović i Miljan Đorđević, i nagovestili da će i u dresu reprezentacije Srbije imati tek šta da pokažu na narednim takmičenjima, na kojima će naša zemlja pokušati da opravda ulogu jedne od najkvalitetnijih zemalja na Balkanu, pa i u Evropi.\nOtvorena vrata Gimnazije za osmake iz svih škola\nPredškolci posetili Osnovnu školu “Živadin Apostolović“


Evropska komisija ne zna gde je Aja Sofija - JUGPRESS\nEvroposlanici Sirize napisali su pismo predsednici Evropske komisije Ursuli fon der Lajen i predsedniku Evropskog parlamenta Davidu Sasoliju i požalili se što su im službe EK ranije u zvaničnom odgovoru navele da je istanbulska crkva Aja Sofija na Kipru.\nGrčki evroposlanici naveli su da je neprihvatljivo da Komisija nije svesna gde se nalazi jedan od najvažnijih simbola hrišćanskog nasleđa.\nTurska vlada je krajem jula odlučila da Aja Sofiju, koja je na Uneskovoj listi svetske baštine, pretvori u džamiju. To je izazvalo burne reakcije u svetu i navelo Sirizine poslanike da se obrate Komisiji.\n“Komisija pažljivo prati situaciju u vezi sa verskim i kulturnim spomenicima u područjima koja nisu pod efektivnom kontrolom Republike Kipar i daje veliki značaj očuvanju kulturnog nasleđa”, navodi se u odgovoru Komisije.\n“U sklopu Programa pomoći turskoj kiparskoj zajednici, od 2012. (EK) je obezbedila gotovo 20 miliona evra za podršku aktivnostima Tehničkog komiteta za kulturno nasleđe dve zajednice, uključujući očuvanje više crkava u oblastima koje nisu pod efektivnom kontrolom Republike Kipar”, navedeno je u odgovoru evroposlanicima Sirize.


Gradski štab za vanredne situacije o epidemiološkoj situaciji, uslugama pomoć u kući i personalni asistent i pravima razvedenih roditelja za vreme policijskog časa - Dnevnik Juga\nPočetna / DRUŠTVO / Gradski štab za vanredne situacije o epidemiološkoj situaciji, uslugama pomoć u kući i personalni asistent i pravima razvedenih roditelja za vreme policijskog časa\nSrdjan Stamenkovic 05/04/2020\tDRUŠTVO, Korona Virus, Leskovac Ostavi komentar\nGradski štab za vanredne situacije održao je danas 25. sednicu na kojoj je razmotreba epidemiloška situacija na teritoriji Leskovca i Jablaničkog i donete odluke iz delokrga nadležnosti Štaba.\nU okviru prve tačke dnevnog reda dr Aleksandra Nikolić, specijalista epidemiologije i direktorka Zavoda za javno zdravlje, je podnela izveštaj o epidemiološkoj situaciji rekavši da se broj obolelih na teritoriji Jablaničkog okruga povećao na 32, od čega je 29 sa područja grada Leskovca, dvoje iz Vlasotinca, a 1 iz Bojnika. Distrubucija obolelih prema polu je 72 procenata muškog i 28 procenata ženskog pola, prosečna starost je 53 godine. Od ukupnog broja potvrđenih slučajeva do sada je hospitalizovano 26-oro, zdravstvenih radnika je 10.\n581 osoba iz Jablaničkog okruga je zbog neposrednog kontakta sa inficiranima stavljena u samoizolaciju i pod zdravstvenim je nadzorom, od tog broja 558 su stanovnici Leskovca. Što se tiče onih koji su prešli granicu Srbije pa im je naložena obavezna samoizolacija, u Jablaničkom okrugu ih je 985 (809 sa teritorije grada Leskovca). S obzirom na to da je prošle nedelje osam radnika južnokorejske kompanije Jura dalo uzorak zbog sumnje na prisusto virusa korona Zavod za javno zdravlje je u okviru druge tačke dao preporuku za hitan prekid rada ili obavljanje minimuma procesa rada u pogonima ove kompanije, koju je Štab za vanredne situacije usvojio.\nU okviru ostalih tačaka dnevnog reda je bilo reči o zahtevima lica koja koriste uslugu pomoći u kući ili uslugu socijalne zaštite personalni asistent, te je doneta odluka da se preko Odeljenja za društveni i lokalni razvoj, Centra za socijalni rad i relevantnih udruženja građana pribave i dostave podaci o licima koja pružaju te usluge.\nUjedno je Centru za socijalni rad naloženo da pribavi podatke o roditeljima kojima je pravosnažnom sudskom presudom regulisano viđanje sa detetom u terminima u vreme trajanja policijskog časa.\nTagovigradski štab odluke personalni asistent pomoć u kući razvedeni Roditelji vanredne situacije\nPrethodni Yura će postupiti po preporukama Gradskog štaba i ZZJZ, sutra ne pokreće proizvodnju\nSledeći Gradski štab za vanredne situacije o radnom vremenu prodavnica i zahtevu kladionica


Smernice iz pravca Sarajeva- Bosne - Eko Hostel Republik\nSmernice iz pravca Sarajeva- Bosne\nautobusom: kontaktirajte autobusku stanicu za više informacija.\nautomobilom: Ukoliko putujete automobilom iz pravca Sarajeva – Bosne, nakon ulaska u grad na prvom semaforu produžite pravo, vozite pravo do sledećeg semafora. Na sledećem semaforu nastavljate pravo proćićete pored tenka sa vaše desne strane. Vozite pravo dok ne dođete do sledeće raskrsnice i tu nastavljate pravo nekih 50 metara. Čim prođete drvenu crkvu sa vaše leve strane, nailazite na ležećeg policajca, pređete preko njega i skrenete u uličicu desno i odmah levo se nalazi Eko Hostel Republik.


Zelena patrola: Završen protest protiv zagadjenja vazduha – Sandzak Vijesti\nZelena patrola: Završen…\n“Ništa od toga nije uradjeno. Uprkos tome, država je ove godine odlučila da gradi još tri termoelektrane na najprljaviji mogući ugalj lignit. Dakle, u narednom periodu gradjani Srbije će, sa postojećih šest termoelektrana, biti izloženi zagadjenjima iz devet termoelektrana. Vazduh ne prepoznaje administrativne granice tako da mi zagadjujemo i zemlje iz okruženja, koje su u EU i zbog toga će Srbija imati ozbiljne posledice”, istakla je Djordjević.\nBojan Simišić iz “Eko straže” kao najveći problem gradjana naveo je to što nemaju jasne informacije o zagadjenju, a mnogi ne znaju ni kako da objasne te rezultate, gde da ih traže i šta to znači za zdravlje.\n“Cilj je da se gradjani okupe oko ove teme i upute zahtev institucijama da konačno počnu sa rešavanjem problema zagadjenja. Merenja se ne rade gde su stvarno najveća zagadjenja i često se ne mere ona najopasnija, pa je to na neki način obmanjivanje javnosti” ocenio je Simišić.\nDodao je da aktivisti zahtevaju rešavanje problema zagadjenja vazduha, što je skup i dugotrajan proces, ali je ovaj protest jedan korak u nizu aktivnosti kako bi “naterali” državu i njene institucije da se odgovorno ponašaju prema zdravlju i kvalitetu života gradjana.\nKako je saopštila “Zelena patrola” (mobilna grupa za preventivno i brzo ekološko reagovanje), vazduh u brojnim gradovima Srbije poslednjih nekoliko godina je medju najzagadjenijim u svetu, a na zagadjenje vazduha utiče i korišćenje energenata izuzetno slabog kvaliteta gde se zarad finansijskog interesa “ugljarske mafije” kao ugalj prodaje zapravo jalovina sa velikim procentom gline.


Novak održao humanitarni događaj u Melburnu za pomoć deci Srbije – Novak Đoković\nNovak održao humanitarni događaj u Melburnu za pomoć deci Srbije\nDogađaji\t11. 01. 2017.\nŠestostruki šampion Australijen Opena Novak Đoković organizovao je humanitarno veče na „Margaret kort Areni“, pet dana uoči početka prvog ovogodišnjeg gren slema.\nSav novac prikupljen na ovom događaju biće usmeren na programe ranog razvoja dece u Srbiji koje sprovodi Fondacija Novak Đoković.\n„Zahvalan sam organizatorima Australijen Opena na ovakvom danu i poštovanju koje mi je ukazano. Fondacija koju smo osnovali pre 10 godina usmereno i istrajno radi na unapređenju uslova obrazovanja dece u ranom uzrastu i do sada je pomogla hiljadama mališana. Gradimo vrtiće, ulažemo u programe, obučavamo nastavnike kako bismo što kvalitetnije radili sa decom, a više od stotinu projekata veoma uspešno realizovali“, rekao je Novak i dodao da je cilj da bude što više ljudi koji će pomagatio deci, pružiti im znanje i obrazovanje.\n„Jako sam uzbuđen što sam organizovao ovakav događaj baš u Melburnu, gde sam imao fantastičnu podršku navijača proteklih godina. Ne mogu da verujem da je prošlo devet godina otkako sam prvi put osvojio Australijan open, svoj prvi gren slem trofej. Do sada sam šest puta bio prvak ovde i izjednačio sam rekord velikog Roja Emersona, što je neverovatno ostvarenje na koje sam ponosan“, poručio je Novak.\nDirektor Australijan opena Kreg Tajli zahvalio se Novaku na svemu što radi za decu širom sveta, ali i za tenis kao sport.\n„Srećni smo što je Novak odlučio da započne ovogodišnji pohod na Australijan Open kroz jedan ovakav humanitarni događaj. Navijači su se odazvali u velikom broju i zajedno sa Đokovićem kao organizatorom, povećana je svest o važnosti ulaganja u rani razvoj i obrazovanje dece. Novak radi sjajne stvari sa svojom Fondacijom, reč je o velikom čoveku, pravom šampionu, filantropu, šoumenu i želim mu sve najbolje kako terenu, tako i u privatnom životu“, istakao je Tajli.\nFotografije: Majkl Dodž/Getty Images\nAustralija, Humanitarni događaj, Melburn, Noć sa Novakom, Novak Đoković Fondacija


Škole u Srbiji za sada će nastaviti da rade normalno i neće biti zatvorene, izjavio je predsednik Srbije Aleksnadar Vučić.\nVučić je na konferenciji za medije kazao da je to stav struke i dodao da je više puta pitao šta sa školama, a od lekara dobio odgovor da ih ne treba zatvarati.\nPrema njegovim rečima, pitanje zatvaranja škola postaviće se kasnije, pred Uskrs, jer tada se, kako je naveo, očekuje masovniji dolazak naših državljana iz inostranstva.\nNajvažnija nova mera Vlade Srbije jeste zabrana javnih skupova u zatvorenom.\nTakođe, utakmice u zatvorenom igraće se bez publike, dok će se sportski događaji na otvorenom odvijati uobičajeno.\n„Ali perite ruke, molim vas“, apelovao je predsednik.\nU Predsedništvu Srbije održan je sastanak državnog vrha povodom najnovijih informacija o broju osoba zaraženih korona virusom u Srbiji.\nOsim predsednika Srbije Aleksandra Vučića, premijerke Ane Brnabić i članova vlade, sastanku su prisustvovali i predstavnici svih službi koje su angažovane u borbi protiv korona virusa.\nDo jutros je, prema zvaničnim informacijama sa sajta Ministarstva zdravlja, u Srbiji registrovalo 12 obolelih od korona virusa.\nSastanku, u zgradi Predsedništva, prisustvovali su i ministar zdravlja Zlatibor Lončar, ministar prosvete Mladen Šarčević, ministar turizma Rasim Ljajić, ministar unutrašnjih poslova Nebojša Stefanović, ministarka građevinarstva Zorana Mihajlović, ministar privrede Goran Knežević, guvernerka NBS Jorgovanka Tabaković i predsednik PKS Marko Čadež.\nHitnom sastanku prisustvovali su i direktorka RFZO Sanja Radojević Škodrić, načelnik Jedinice za zarazne bolesti Gradskog zavoda za javno zdravlje epidemiolog Predrag Kon, dečji pulmolog i alergolog u Univerzitetskoj dečjoj klinici Tiršova Branislav Nestorović, bivši direktor Instituta za javno zdravlje Niš Branislav Tiodorović, kao i predstavnici Vojske Srbije.\nTagovi :epidemija, korona virus, koronavirus


Mikić: Kultura je moja prirodna sredina - Novi Sad - Evropska prestonica kulture\nMikić: Kultura je moja prirodna sredina\nObjavljeno 07/11/2016 u kategoriji: Vesti\nNovosađanka, mlada i svestrana umetnica, koja živi i radi u Rimu, ima stalne postavke u Cirihu i Njujorku a svoja dela izlaže širom sveta, Minja Mikić postala je amabsador projekta Novi Sad Evropska prestonica kulture 2021. godine.\nIako živi u Rimu i najveća „priznanja“ za svoj rad doživela u Italiji, kako kaže zahvalna je pre svega svojoj porodici i svom gradu u kojem je odrasla i diplomirala na Akademiji unemtnosti. Sa velikim zadovoljstvom je prihvatila da promoviše Novi Sad kao Evropsku prestonicu kulture i u Galeriji Matice srpske, prilikom simboličnog proglašenja za ambasadorku, odgovorila je na naša pitanja.\nKoja je bila Vaša prva reakcija na poziv da postanete amabasadorka projekat „Novi Sad 2021“? Ujedno, kako ste doživeli vest da je Novi Sad izabran za Evropsku prestonicu kulture 2021. godine?\nPomislila sam kako je ova titula upravo ono što moj Novi Sad zaslužuje. Veoma me je obradovalo što su kolege iz Evropske komisije, primenjujući najviše kriterijume, prepoznali potencijal i potvrdili kvalitet jednog istinski važnog evropskog centra. Poziv da kao ambasadrorka promovišem Novi Sad, ozvaničilo je ono što ja već godinama činim na mojim izložbama širom sveta.\nŠta je po Vašem mišljenju presudilo da Novi Sad dobije ovu laskavu titulu?\nNovi Sad ima veliku sreću da je, pre svega, svojim geografskim položajem u centru Evrope. On je multietnička i multikulturalna sredina, i to je nešto što se gaji vekovima na ovom podneblju. Ta činjenica je kroz istoriju doprinela da se on razvije u jedan trgovački, industrijski, turistički, sportski, univerzitetski centar! Ta univerzalnost sa jedne strane a sa druge strane velika autentičnost, zanimljivi su i sigurno su uticali na radoznalost naših evropskih komsija.\nIma li Novi Sad, u ovom trenutku, „ono nešto“ što bi moglo da ga stavi u red evropskih kulturnih cenatara kao što su Rim, Pariz, Berlin…?\n„Ono nešto” je uvek u ljudima! U ovoj multietničkoj sredini na „ravnoj nozi“ žive mnoge nacionalnosti, svi smo mi zajedno – Novosađani! Ta tolerancija, autentičnost i jačina karaktera sigurno je za ponos i može da se meri sa evropskim i svetskim metropolama. Mislim da je „to nešto“ što sam ponela iz Novog Sada i što prepoznajem u nekim velikim gradovima. Na primer, u Njujorku je upravo fantastično to što su skoro svi stranci ali su i svi Njujorčani!\nVi ste rođeni i studirali ste u Novom Sadu. Na koji način je novosadska kultura uticala na Vaš lični razvoj i razvoj Vašeg izraza?\nJa sam odrasla u familiji umetnika, tako da su kulturni događaji, izložbe, baletske predstave, pozorište… moja prirodna sredina. Novi Sad je uvek imao svoj repertoar, koji je vremenom meni postao tesan, ali je sigurno uticao na moje profesionalno formiranje.\nU susret 2021. godini kada će Novi Sad biti Evropska prestonica kulture očekuju se velika ulaganja u „kulturnu infrastrukturu“. Da ste u mogućnosti da Vi izaberete prioritete šta bi Vi prvo izgradili ili rekonstruisali?\nSmatram da je ovo prilika da se osnaže kulturne institucije, kao što je na primer Matica srpska, ali je možda i prilika da se rode neke nove. Ovo je veoma važan momenat u istoriji ovog Grada, možda se može reći da je presudan, i po meni bilo bi značajno da se obeleži „rođenjem“ jednog velikog centra za kulturu, gde bi se okupljali zaljubljenici u umetnost i gde bi se dalo više prostora mladima. „Rođenjem“ takve ustanove obeležili bismo ovaj istorijski momenat.\nUradili ste mnogo na promociji Italije. Vaše slike sa motivima poznatih Italijana i gradova promovisale su „apeninsko poluostrvo“ u Njujorku, na Olimpijskim igrama u Riju Vaša izložba je bila deo promocije Rima – grada kandidata za domaćina Olimpijskih igara. Da li imate ideju kako na najbolji način promovisati Novi Sad, posebno kao grad Evropsku prestonicu kulture?\nKao što sam već ranije spominjala, ljudi su ti koji čine sredinu, oni su blago jednog društva! To je bila osnovna tema i poruka mog projekta ,,GAPscape State of Art Italia”, gde sam imala priliku da se upoznam i družim sa najznačajnijim ljudima koji predstavljaju italijansku intelektualnu elitu i da naslikam njihove portrete. Razgovori sa Morikoneom, Toskanijem, Pistoletom, Bonito Olivom… ostavili su veliki trag u mom profesionalnom sazrevanju. Reč ,,kultura” dolazi od latinskog ,,colere”, što znači gajiti, uzgajati… to je sistem znanja, razmišljanja. Kultura su kompetencija i znanje jednog čoveka koja se preslikava na celokupno društvo. Novi Sad treba da gaji i ulaže u svoje kvalitetne ljude, pre svega mlade talente koji će sutra biti njegovi novi ambasadori i promoteri.\nTagovi: Evropska prestonica kulture minja mikic novi sad Novi Sad 2021


Naslovna Ostali sportovi Najveći ugovor u istoriji sporta: Mani Maćado dobio 300 miliona dolara!\nMILWAUKEE, WI - OCTOBER 12: Manny Machado #8 of the Los Angeles Dodgers celebrates after hitting a solo home run against Gio Gonzalez #47 of the Milwaukee Brewers during the second inning in Game One of the National League Championship Series at Miller Park on October 12, 2018 in Milwaukee, Wisconsin. (Photo by Stacy Revere/Getty Images)\nSan Dijego Padresi su dogovorili najveći ugovor u istoriji profesionalnog sporta, pošto je Mani Maćado dogovorio desetogodišnji ugovor vredan 300 miliona dolara.\nOvaj 26-godišnjak je karijeru počeo u Baltimoru, ali je prošle sezone trejdovan u Los Anđeles Dodžerse. Očekivalo se da će ostati u Los Anđelesu, ali on je odlučio da pojača San Diego Padrese. Za njega su bili zainteresovano i Čikago Vajt Soksi, Njujork Jenkiji i Filadelfija Filisi. Maćado je u karijeri četiri puta igrao na Ol Star meču, svi znaju da je njegov kvalitet neupitan, ali problem mogu biti njegove povrede kolena.\nKLADI SE NA BEJZBOL U MERIDIANU\nPrethodni rekord po najvećem ugovoru u MLB-u bio je desetogodišnji ugovor Aleksa Rodrigeza na 275 miliona dolara iz decembra 2007. godine. Što se tiče San Dijego Padresa ova franšiza je prošle godine potpisala ugovor sa Erikom Hosmerom na 144 miliona dolara, što je bio prethodni rekord franšize.\nProsečna plata u MLB-u iznosi oko 4.5 miliona dolara godišnje, a najbolje plaćeni igrači imaju ugovore vredne preko 30 miliona dolara na godišnjem nivou.\nIgrač koji je najviše zaradio tokom bejzbol karijere je Aleks Rodrigez koji je u karijeri zaradio više od 396 miliona dolara.\nPrimera radi – četiri države su u 2018. godini imale manji BDP od 300 miliona dolara.\nPrethodni tekstLion i početak ,,zlatne ere” – prvo gostovanje Barselone na Žerlanu\nSledeći tekstGinisov rekord: Poljak odigrao 221 sezonu na Fudbal menadžeru!\nKoronavirus bukti u SAD, ali na bejzbolu pun stadion?! (FOTO)\nBejzbol klub zabranio maskiranje u Indijance – Borba protiv rasizma\nBrojke za glavobolju i istoriju – ugovor na 340.000.000!\nBejzbol se vraća u Ameriku: Skraćena sezona kreće u julu


Sa današnjeg protesta (Foto Kontakt plus)\nPredstavnik radnika Rajko Šekularac rekao je da su od ministra unutrašnjih poslova Nebojše Stefanovića i direktora Kancelarije za Kosovo i Metohiju Marka Đurića nakon sastanak u novembru dobili uveravanja i obećanje da će se krenuti u rešavanje njihovih zahteva međutim, optimalni očekivani rok je prošao, zbog čega su se odlučili na nastavak protesta i štrajk glađu.\n“Optimalni rok koj ismo mi očekivali je prošao. Zato smo odlučili danas da taj proces nastavimo I da stupimo u štrajk glađu i trajaće sve dok naši zahtevi ne budu ispunjeni”, rekao je Šekularac.\nŠekularac je rekao da je radikalizacija protesta u vidu štrajka glađu trenutno jedina alternativa za rešavanje njihovih problema.\n“Nemamo druge alternative, sve smo pokušali , svim institucijama države Srbije smo se obraćali u nekoliko navrata, počev od predsednika drzave pa do Skupštine, skupštinskih odbora I drugih da krenu u rešavanja našeg statusa odn.da naš radno – pravni status reše u skladu sa zakonom.\nNazalost, do sada nismo naišli na razumevanje, nije bilo pomaka, gde smo bili pre dve godine, tu smo I sada”, podvukao je Šekularac.\nOn je u obraćanju bivšim radnicima MUP-a Srbije na Kosovu između ostalog rekao da se čini da svi putevi vode do premijera Aleksandra Vučića I da je on jedini koji će rešiti ovaj problem.\n“U mnogo navrata je rekao da radi u interesu Srbije i građana Srbije. Nažalost, došli smo u situaciju da ga na ovaj način podsetimo da smo i mi građani Srbije i da čekamo da to i na delu pokaže i da naš zahtev odnosno,naše probleme reši”, kazao je Šekularac.\nBivši radnici MUP-a Srbije na Kosovu privremeno su prekinuli protest 10.novembra nakon razgovora u Beogradu sa ministrom unutrašnjih poslova Nebojšom Stefanovićem i direktorom Kancelarije za Kosovo i Metohiju Markom Đurićem.\nProtest je započet dan ranije, sa zahtevom da bude donet akt koji će biti u skladu sa Ustavom i zakonima Republike Srbije o penzionisanju radnika MUP-a Srbije sa KiM i omogućavanje onim radnicima koji ne žele u prevremenu penziju povratak na posao.\nNaime, nakon postizanja Briselskog sporazuma i Uredbe Vlade Srbije na osnovu koje je prestao radni odnos radnicima MUP-a Srbije na Kosovu, radnici su upućeni u "posebne penzije".\nOko 1.200 policajca i radnika MUP-a na Kosovu i Metohiji penzionisano je 2013. godine, nakon potpisivanja prvog Briselskog sporazuma kada je Vlada Srbije donela zaključak da se ukinu radna mesta policajcima sa Kosova i Metohije i da se oni u skladu sa posebnom uredbom penizionišu.\nNezadovoljni načinom na koji je regulisan njihov status u više navrata su se do sada obraćali svim državnim institucijama kako bi u skladu sa zakonom i Ustavom bio rešen problem koji imaju.


Suđenje za zloupotrebu\nFoto: BIRN BiH/Arhiva\nMektića, bivšeg ministra bezbjednosti, te Igora Golijanina, Samira Agića i Edina Garapliju optužnica tereti za zloupotrebu položaja pri realizaciji projekta prekogranične saradnje u oblasti vatrogastva\nNa suđenju za zloupotrebe u Ministarstvu bezbjednosti Bosne i Hercegovine, svjedok Državnog tužilaštva je ispričao kako je realizacija projekta koji je finansirala Evropska unija (EU) prolongirana zbog dugotrajnih procedura, piše BIRN.\nBojan Mališ je kazao da je radio kao savjetnik za nabavke u Ministarstvu bezbjednosti kada je realizovan projekat prekogranične saradnje u oblasti vatrogastva, koji je finansirala EU.\nOn je posvjedočio da je sačinio tehnički dio tenderske dokumentacije na osnovu zahtjeva za pokretanje javne nabavke i specifikacije koju je dobio od Sektora za zaštitu i spašavanje.\nPrema Mališevim riječima, nabavka je bila planirana za 2015. godinu, ali je tender poništen zbog žalbi, što je usporilo postupak.\nSvjedok je dodao da su nadležni organi, rješavajući žalbu, napisali da se postupak ponovi, te je procedura okončana i 2017. je potpisan ugovor sa firmom “Teh-projekt Inženjering” iz Rijeke.\nOn je naveo da ih je izabrana firma nakon zaključenja ugovora obavijestila da ne može ispuniti rokove iz ugovora. Takođe mu je poznato da su sklopljeni aneksi ugovora sa dobavljačem. Istakao je da je sve vrijeme nabavka bila pokrivena garancijom za ponudu.\nNa pitanje Odbrane optuženog Dragana Mektića, Mališ je kazao da su u pitanju bila donatorska sredstva i da se svake godine produžavala realizacija projekta uz saglasnost EU.\nBraniteljica Senka Nožica pitala je svjedoka šta bi bilo da su raskinuli ugovor sa firmom iz Rijeke, na što je Mališ odgovorio da bi donator vjerovatno povukao sredstva.\nDodao je da je Mektića vidio možda dva puta i da nije imao nikakvih zahtjeva ili sugestija prema njemu.\nMektića, bivšeg ministra bezbjednosti, te Igora Golijanina, Samira Agića i Edina Garapliju optužnica tereti za zloupotrebu položaja pri realizaciji projekta prekogranične saradnje u oblasti vatrogastva za period 2015–2017. godine.\nGolijanin je optužen kao šef kabineta ministra, Agić kao pomoćnik u Sektoru za zaštitu i spašavanje, a Garaplija kao odgovorna osoba i vlasnik Instituta za zaštitu od požara i eksplozija INZA u Sarajevu. Na teret su im stavljene zloupotrebe prilikom nabavke vatrogasne opreme i angažovanja saradnika.\nMinistarstvo je, prema optužnici, angažovalo firme Golijaninove supruge i njihovog kuma, sa kojima je sklopljeno više ugovora za štampanje brošura, letaka, kalendara i drugog materijala. Kako se navodi, Golijanin je od službenika Ministarstva tražio da od firmi zatraži ponude za obavljanje tih poslova.\nSvjedok Mališ kazao je da se po preporuci Golijanina sastao sa Nenadom Petrovićem iz firme “Optigraf” radi uzimanja uzoraka za štampanje rokovnika, olovaka i sličnih predmeta u vrijeme Nove godine.\nOn je dodao da je s tom firmom sklopljen direktni sporazum s obzirom da se radi o ugovorima male vrijednosti, odnosno do 6.000 konvertibilnih maraka (KM). Potvrdio je da je od Golijanina “čuo” i za firmu “Vizija”, te da su i sa njima sklopili jedan ili dva slična ugovora.\nNa pitanje Golijaninove Odbrane svjedok je odgovorio da su za te poslove bile kontaktirane i druge firme i da mu optuženi nije sugerisao da izbjegne ostale.\nMališ je objasnio da se prilikom zaključivanja direktnih sporazuma kontaktiraju firme na osnovu pretraživanja interneta, po preporuci ili na osnovu iskustava u praksi.\nNastavak suđenja je zakazan za 8. oktobar.


Medijska koalicija: Vlasti moraju imati isti tretman za sve novinare – Centar za razvoj lokalnih medija\nMedijska koalicija upozorava javnost da su novinari nekoliko lokalnih medija u Leskovcu, bili diskriminisani i zakinuti za mogućnost postavljanja pitanja zvaničnicima i predsedniku Srbije, tokom njegovog prisustva na svečanom otvaranju fabrike „Aptiv Packard“ u tom gradu, u ponedeljak 14. januara 2019. godine.\nPrema saznanjima Medijske koalicije, posle zvaničnog obraćanja prisutnima, predsednik Srbije Aleksandar Vučić održao je konferenciju za novinare, na kojoj je bilo očigledno da protokolarna služba njegovog kabineta, odobrava postavljanje pitanja samo određenim medijima. Namera da se odgovori samo na „podobna pitanja“ videla se i u intimnoj komunikaciji predsednika Vučića sa dotičnim novinarima, koje je redom oslovljavao po imenu.\nKada su počeli da se javljaju novinari iz Leskovca, Vučić je rekao da „ima vremena samo za još par pitanja“ i da „žuri, jer ima intervju na televiziji“. Do tada su pitanja uspeli da postave samo novinari „Pinka“, „Studija B“ i „Televizije Pančevo“, koja je lokalna televizija udaljena par stotina kilometara od Leskovca i svoj program ne emituje na tom području.\nUpozoravamo da su i predstavnici predsednikovog kabineta, koji su prethodno novinarima uzimali podatke i imali su saznanja o prisustvu lokalnih medija, istima savetovali da „dođu u Beograd, pa da tamo postavljaju pitanja“.\nSituacija u Leskovcu se, međutim, ponavlja već godinama unazad i nije prva ove vrste. Na gotovo svim događajima koje organizuju vlasti u Srbiji, a na kojima se obraćaju najviši zvaničnici, većina novinara najčešće ne može ni fizički da priđu mikrofonu, a kamoli da ga dobiju i postave pitanja koja su relevantna za građane. Ova „privilegija“ ostavljena je samo za one koji učestvuju u medijskoj propagandi aktuelnog režima.\nSmatramo da je skandalozno što novinarima iz lokalne sredine nije omogućeno da postavljaju pitanja visokim zvaničnicima, jer je to otvorena diskriminacija i favorizovanje samo „poželjnih medija“. Osim toga, ovakvim odnosom prema slobodi informisanja, predsednik i njegove službe, sprečili su da građani Leskovca dobiju odgovore na pitanja koja njih zanimaju.


Peruničić u stranačkoj poseti: Bečej ima veliku podršku ministarstva sporta i omladine - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Politika Peruničić u stranačkoj poseti: Bečej ima veliku podršku ministarstva sporta i omladine\nPeruničić u stranačkoj poseti: Bečej ima veliku podršku ministarstva sporta i omladine\nVisoki funkcioner Srpske napredne stranke (SNS) Predrag Peruničić boravio je juče (3. marta) u Bečeju, u okviru predizbornih aktivnosti. Peruničića, inače državnog sekretara u Ministarstvu omladine i sporta, u trenutno tehničkoj vladi, dočekali su predsednik Opštinskog odbora SNS Vuk Radojević, član Opštinskog veća zadužen za sport, turizam i omladinu Miomir Jelenić, direktor Ustanove za sportsku i kultumu aktivnost omladine Bečej „Đorde Predin – Badža“ Zoran Grbić, predsednik Upravnog odbora te sportske ustanove Dejan Stanojev i profesor sporta i fizičke kulture Marinko Momčičević. Predrag Peruničić je tokom obilaska zatvorenog plivališta istakao da su svi projekti koji su sa opštinom Bečej i ministarstvom početi i završeni.\n– Nama je najvažnije je da su ovi projekti, poput „Sport u škole“, masovni. Akcenat smo stavili i edukaciju dece kako bi društvo imalo što manje problema sa neredima na sportskim manifestacijama, izjavio je Peruničić.\nPrema rečima Radojevića, težnja je da se, sprovodeći projekat, sport približi svoj deci, bez obzira na materijalne mogućnosti njihovih roditela, jer to direktno i indirektno utiče na zdravlje populacije.\n– Smatramo da je uspeh to što je oko 900 dece, od prvog do četvrtog razreda osnovne škole, učestvovalo u „Sport u škole“. Novina je da su organizovane i besplatne škole plivanja za svu decu iz naseljenih mesta, u saradnji sa Savezom sportova opštine Bečej, rekao je predsednik OO SNS i dodao da obuku neplivača sprovode profesori koji su angažovani preko projekta „Sport u škole“.\nSportska strategija 2014 – 2018\nPrema rečima Jelenića, predviđena je izrada lokalne strategije za sport za period 2014 – 2018. godine. Pored toga, kako je rekao, budući da je juče (3. marta) lokalna skupština usvojila plan i program rada Saveza za sport opštine Bečej, uskoro će biti raspisan i javni poziv za dodelu sredstava klubovima.


“Intral-BH” obustavlja proizvodnju, oko 300 radnika ide na biro - TK PORTAL\nadmin 2. Septembra 2020.\tPosao\nSARAJEVO – Menadžment kompanije za proizvodnju obuće “Intral BH” donio je odluku da, zbog brojnih problema u radu uzrokovanih epidemijom virusa korona, obustavi proizvodnju u tuzlanskom pogonu, te da oko 300 radnika pošalje na biro.\nU ovoj kompaniji, koja proizvode plasira na tržište Evrope i SAD, tvrde da je riječ o privremenoj odluci jer će radnici biti vraćeni na posao nakon nabavke materijala i sklapanja novih narudžbi, prenosi portal “Kliks”.\nGeneralni direktor kompanije “Intral BH” Alija Šehović rekao je da je određeni broj radnika već poslat u zavod za zapošljavanje, a kako proizvodni ciklusi završavaju sa tekućom sezonom, tako će i ostali do kraja septembra biti upućeni na biro za zapošljavanje, s tim da će prije toga biti poslati na godišnje odmore.\n“Shodno tome, naš kupac je smanjio ugovorene količine za 40 do 50 odsto, što je direktno impliciralo da `Intral BH` više nema zakupljene kapacitete. Ovo je specifikum svih kompanija u ovoj oblasti. Mi smo prije dva mjeseca zaposlili 30 radnika kompanije iz Lipnice od ukupno 180 koliko ih je ostalo bez posla. Nažalost, nama se sada dešava ista situacija”, kaže Šehović.\nOn je dodao da je kompanija od Vlade Federacije BiH dobila subvenciju doprinosa za dva mjeseca, ali da to nije dovoljno za ovakve “tektonske poremećaje”.\n“Evidentno je da mi kao društvo, ne stavljajući akcenat na bilo koga, nismo bili spremni za ovakva dešavanja. Nadamo se da će ubuduće ovo poslužiti kao neka referenca gdje će se reagovati drugačije”, poručio je Šehović.\nOn je naglasio da su partneri kompanije “Intral BH” nagovijestili da će materijali početi da stižu u drugoj polovini oktobra, kada će se radnici postepeno početi vraćati na posao, odnosno u proizvodi proces. Srna\nЧланак “Intral-BH” obustavlja proizvodnju, oko 300 radnika ide na biro се појављује прво на Capital.ba – Informacija je capital.\nPrevious Previous post: EU danas revidira listu, male šanse da se BiH ukinu restrikcije za putovanja\nNext Next post: U znak podrške djeci oboljeloj od raka BiH ogrnuta u zlatno


Dr Kon nam donosi dobre vesti: Sad je pravi trenutak za VAKCINACIJU, a evo i zbog čega!\nIzvor: SrbijaDanas.com, 03.Maj.2021, 09:16\nO mogućnosti prenosa virusa na dete, Kon je rekao da je to velika retkost\nEpidemiolog i član Kriznog štaba Predrag Kona, izjavio je jutros da je opadanje broja novozaraženih svakako dobra vest, ali da treba imati u vidu sa su bili praznici i da se ljudi nisu testirali, tako da je najbolje sačekati da prođu praznici i sagledati pravu situaciju.\nKon je za TV "Prva" rekao da ne misli da će praznici imati nekakvog uticaja na dalji tok pandemije u Srbiji.\nOn je istakao da treba da budemo ponosni na sebe, prvenstveno na Beograd, gde je trenutno vakcinisano 43 odsto punoletnog stanovništva.\nKon smatra da je ovo je dobitni trenutak za našu zemlju i da bi sad bilo najpovoljnije da se što više...\nB92: Dr Predrag Kon: "Vakcina štiti i trudnicu i bebu" VIDEO\nIzvor: Radio Televizija Vojvodine, 03.Maj.2021\nEpidemiolog i član Kriznog štaba Predrag Kona, izjavio je jutros da je opadanje broja novozaraženih svakako dobra vest, ali da treba imati u vidu da su bili praznici i da se ljudi nisu testirali, tako da je najbolje sačekati da prođu praznici i sagledati pravu situaciju...Kon je za TV "Prva" rekao...\nIzvor: VOA, 03.Maj.2021\nEpidemiolog Predrag Kon izjavio je u ponedeljak da je opadanje broja novozaraženih koronavirusom dobra vest, ali da očekuju da će se taj pad malo usporiti. On je za TV Prva rekao da ne misli da će praznici uticati na dalji tok epidemije, prenosi FoNet. Kon je rekao da je zadovoljan vakcinacijom...\n09:17: Izrael ukinuo obavezu nošenja maski u zatvorenom prostoru\n09:16: LUDI TIKET (-), utorak, 4.662.253 dinara: Klopka Slovaka i Poljak...\n09:15: Belini koktel, savršena kombinacija breskve i proseka\n09:15: Zeničanin ukrao novac iz pekare, ubrzo uhapšen\n09:15: Drugi svetski rat: Ficroj Meklejn, avanturista, diplomata i vojni...\n09:15: Preminula Lisa Bejns - nije preživela udes


Modne vesti: Džordž Stajler, Lanvin i Alesandra Ambrosio - WANNABE MAGAZINE\nModne vesti: Džordž Stajler, Lanvin i Alesandra Ambrosio\nDžordž Stajler oduševio modne znalce na Nedelji mode u Londonu\nNakon veoma zapaženog učešća na Nedelji mode u Londonu u februaru 2014. godine u okviru programa “Ones to watch”, Džordž Stajler ponovo je pozvan da i u septembru ove godine učestvuje na samostalnoj reviji u okviru Nedelje mode u Londonu. Naime, on je jedini od prošlogodišnjih učesnika dobio besplatno učešće u okviru ove Nedelje mode i još jednom je izazvao veliku pažnju i ovacije publike. Njegov rad okarakterisan kao nešto novo i uzbudljivo, a konstatovano je i da predstavlja novu eru i potpuno novi talas u modi.\nNaziv kolekcije koju je Džordž prikazao je “Ethno Pop” i predstavlja miks folklornih elemenata sa elementima pop kulture. Kolekcija je inspirisana motivima sa pirotskih ćilima, prirodnim bogatstvima, lepotama sveta, kao i simbolima koji donose sreću. I na ovoj kolekciji sarađivao je sa kompanijom Sirogojno Style, a frizure je radio Ucha Hair. Veći deo kolekcije je ručni rad, a rađena je u Srbiji, Bosni i Indiji.\nBrend Lanvin predstavio kolekciju za proleće/leto 2015. godine\nBrend Lanvin ove godine slavi 125 godina postojanja, pa je u čast ovoj godišnjici kreativni direktor Alber Elbaz kreirao kolekciju za proleće/leto 2015. godine, koja nije posvećena samo ženama, već odražava i samo poreklo ove modne kuće. Prilagodljiva, a ipak glamurozna garderoba zaštitni je znak ove popularne modne kuće, dok ovogodišnju kolekciju odlikuju ženstvene odevne kombinacije koje na pravi način odražavaju duh same modne kuće. Modele su na reviji nosile manekenke koje su bile popularne tokom devedesetih – Odri Marni, Amber Valeta, Maljosia Bela i Kirsten Oven.\nAlesandra Ambrosio krasi naslovnicu magazina “Harper’s Bazaar Australia”\nPopularni brazilski supermodel Alesandra Ambrosio pokazala je svoju zavidnu figuru u oktobarskom izdanju magazina “Harper’s Bazaar Australia”. Fotografije za ovo izdanje radio je Sajmon Apton, dok se popularni Viktorijin anđeo na njima pojavljuje u elegantnim toaletama i seksi trikoima koje je za tu priliku birao Trevor Stouns.


Identifikacija ciljnog tržišta po definiciji je metoda koja se koristi za sortiranje potencijalnih klijenata za prodajne i marketinške kampanje, oglašavanje i promocije korišćenjem prihoda, demografskih i životnih karakteristika tržišnih i popisnih informacija. Ovaj metod se upravlja na više načina u zavisnosti od proizvoda i / ili usluga koje su glavni fokus poslovanja.\nKako kompanije prepoznaju ciljne tržište\nIdentifikacija ciljnog tržišta počinje sa istraživanjem o tome na kojoj se prodajnim i marketinškim naporima ostvaruju maksimalni rezultati.\nNa primjer, advokatska kuća uglavnom nudi pravne usluge. Međutim, mnoge advokatske kuće se specijalizuju za određene vrste pravnih pitanja. Ona predstavlja najbolju sliku identifikacije ciljnog tržišta jer određuje gdje potencijalni klijenti postoje. To važi i za proizvode koji se prodaju u javnosti. Drugi primer ovoga je glavni proizvođač hrane za hranu i pića. Iako preduzeće može imati više proizvoda, njegovo planiranje prodaje i marketinga se fokusira na određena ciljna tržišta za svaki proizvod. Stoga, oni mogu proučavati ciljna tržišta za svaki proizvod kako bi fino odvojili obim njihove identifikacije ciljnog tržišta.\nKoraci za identifikaciju ciljnih tržišta\nGeneralno, većina velikih preduzeća investira u marketinške konsultante za istraživanje radi obavljanja studija, identifikacije i stvaranja ciljnih tržišta. U malim preduzećima marketinško istraživanje može uraditi vlasnik ili osoblje specijalista. U marketinškim istraživanjima postoji nekoliko elemenata koji obuhvataju identifikaciju ciljnih tržišta.\nDefinisanje izvora gde su proizvodi i / ili usluge najverovatnije potrebni.\nIstraživanje obima proizvoda i usluga prodatih i korišćenih u širokoj demografskoj oblasti.\nIdentifikacija glavnih konkurenata za određivanje lokacije ciljnih tržišta.\nGde su proizvodi potrebni i koriste najviše\nKljuč za identifikaciju ciljnog tržišta leži u definisanju specifičnih izvora u kojima su proizvodi i usluge najpotrebniji i najčešće se koriste. Na primjer, preduzeće koje prodaje ručne alate bi identifikovalo velike rezidencijalne prostore i mala preduzeća za popravku koja najverovatnije kupuju ručne alate. Imajte na umu da su prodavnice prehrambenih proizvoda locirane u oblastima velike vidljivosti, velikog potrošačkog prometa i na kratkom rastojanju od velikih stambenih kompleksa.\nRazumijevanje kako količine i količine identifikuju ciljne tržište\nDa bi se pravilno identifikovalo ciljno tržište, neophodno je izvršiti temeljito istraživanje tržišta o količini proizvoda i usluga koje se prodaju i koriste na širokom demografskom području. Kao primjer, grupa istraživačkih istraživanja velike korporacije pruža podatke koji pružaju prošlost, sadašnju i buduću količinu proizvoda i usluga na nacionalnom nivou ili, ako je primjenjivo, na međunarodnom nivou. Važno je znati količine i količine prodatih roba i usluga kako bi se olakšalo identifikovanje najpovoljnijih prodajnih i marketinških regija.\nIzučavati izvore sirovina i identifikovati takmičare\nKada proizvodno orijentisan proizvod poznaje izvor sirovina, oni takođe identifikuju korisnike ovih sirovina.\nTo je takođe način identifikacije konkurenata za tržišni udio i one koji mogu predstavljati njihov najveći konkurent za ciljna tržišta.\nVažnost identifikacije ciljnog tržišta\nKada preduzeća znaju definiciju identifikacije ciljnog tržišta, posao istraživanja tržišta otvara širi opseg mogućnosti.\nŠta je industrijska reklama?\nPromenite svoju poslovnu adresu? Ko da obaveštava


Mlade košarkašice šeste na prvenstvu Evrope - SportJunior\nMlade košarkašice šeste na prvenstvu Evrope\n15. avgusta 2019. Anđela Stošić\tevropsko prvenstvo u20, košarka\nŽenska košarkaška reprezentacija zauzela je šesto mesto na šampionatu Evrope za igračice do 20 godina. Izabranice selektora Miloša Pavlovića poražene su u poslednjem duelu u češkom Klatovu od selekcije Španije sa 55:74 (11:23, 11:15: 13:16, 20:20).\nNakon dobre igre u grupi, i sigurnih pobeda nad Letonijom i Portugalijom i poraza od Španije, usledila je eliminaciona faza i trijumf nad Litvanijom rezultatom 66:62, ali su nakon toga poražene u četvrtfinalu od Rusije sa 64:51. U duelima za plasman, najpre su savladale Poljsku, veoma ubedljivo, sa 70:47, a zatim i poražene u meču za peto mesto.\n← Košarkaši u četvrtfinalu Evropskog šampionata za kadete\nRukometašice druge na Evropskom prvenstvu B divizije →\nKošarkaši stali u četvrtfinalu Evropskog prvenstva\n16. avgusta 2018. Anđela Stošić\nMlade košarkašice trijumfovale protiv Holandije\n24. juna 2018. Anđela Stošić\nKošarkaši Sloge osvojili Kvalitetnu međuregionalnu ligu RKS\n16. maja 2018. Anđela Stošić


Ljajić: Ne očekujem prodaju Telekoma u 2019. - Ekonomija - Dnevni list Danas\nPočetna » Ekonomija » Ljajić: Ne očekujem prodaju Telekoma u 2019.\nLjajić: Ne očekujem prodaju Telekoma u 2019.\nMinistar trgovine, turizma i telekomunikacija Srbije Rasim Ljajić izjavio je da u ovoj godini ne očekuje prodaju Telekoma Srbija.\n1Piše: Beta 08. januara 2019. 11.13\n„Ne očekujem da se nešto dogodi po pitanju prodaje Telekoma. Uvek je bilo interesovaja, pa su različiti fondovi ili kompanije pokazivali interes, a toga ima i dalje. Sve zavisi i od ponuda, ali i poslovne odluke Telekoma. Da li će se ići u proces partnerstava, dogovora, teško mi je da u ovom trenutku kažem“, rekao je Ljajić agenciji Beta.\nOn smatra da su akvizicije Telekoma, koje je to javno preduzeće preduzelo u poslednje vreme, u skladu sa modernim, tržišnim poslovanjem.\nLjajić je kazao da domaće telekomunikaciono tržište prati globalne trendove gde je takođe bilo ozbiljne krize, jer su određeni servisi, poput Vajbera i Skajpa, uticali na pad prihoda, zbog čega su, kako je naveo, telekomunikacioni operateri morali da nađu nove načine da dođu do potrošača, nudeći nove usluge i servise.\n„I naša kompanija Telekom morala je da reaguje, jer bi u protivnom tržište učinilo svoje i došlo bi do pada prihoda i vrednost kompanije“, rekao je ministar.\nOn je ocenio da su promene na tržištu telekomunikacija Srbije, kao što su akvizicije Telekoma i dolazak češkog PPF fonda, koji je preuzeo Telenor Srbiju, dobri za potrošače, jer će se u tržišnoj utakmici potrošačima nuditi kvalitetnije usluge po pristupačnijim cenama.\n„To je korisno i sa stanovišta ulaganja u infrastrukturu i razvoja optičkih mreža, jer će svi to morati da rade. To će doprineti daljem razvoju tržišta telekomunikacija i novih tehnologija, pre svega brzog interneta i 5G mreže, što predstavlja budućnost“, rekao je Ljajić.\nGovoreći o olakšicama, odnosno ukidanju rominga, Ljajić je naveo da se „nije daleko stiglo“.\n„Evropskoj komisiji je važno da najpre dođe do dogovora oko regionalnog rominga, jer je na sledećem Digitalnom samitu, koji će se održati u Beogradu, planirano potpisivanje sporazuma o regionalnom romingu“, naveo je Ljajić.\nKako je objasnio, trenutno taj sporazum postoji između Srbije, Bosne i Hercegovine, Crne Gore i Makedonije, a Evropska komisija želi da u to budu uključeni Albanija i Kosovo, ali je pitanje šta će se dogoditi, uzimajući u obzir jednostrano uvođenje taksi od strane prištinskih vlasti za robu iz Srbije i BiH.\n„Primarno je da dodje do tog sporazuma, a tek kada se to dogodi Evropska komisija bi ušla u priču o snižavanja cena roming usluga sa EU. Čini mi se da je ta priča na dužem štapu“, rekao je Ljajić agenciji Beta.\nprodaja, rasim ljajic, telekomBeograd\nLjajić: 2018. rekordna za turizam\nLjajić: Ne očekujem da će CEFTA rešiti problem povećanja taksi\nLjajić: Ne znam da li će ove godine biti vanrednih izbora\n08. januara 2019. u 12.26\nOčekujem (već tri meseca) da kažete jel se slažete sa šeficom (Brnabić) da u Srebrenici nije bilo genocida!


Home / Srebrenica•Bratunac / Dešavanja / Potpisano osam ugovora za odrađivanje pripravničkog staža\nBy eSrebrenica.ba on 1. November 2019.@esrebrenica\nDanas je u Srebrenici potpisano osam ugovora o odrađivanju pripravničkog staža koji realizuje Opština Srebrenica i Zavod za zapošljavanje Republike Srpske.\nUgovore sa pripravnicima potpisao je načelnik Srebrenice Mladen Grujičić rekavši da ova opština mnogo ulaže u mlade počev od nabavke udžbenika, prevoza, stipendija pa do pripravničkog staža i zaposlenja.\n„Ovaj program realizujemo sa Zavodom za zapošljavanje RS gdje je planirano devet osoba za odrađivanje pripravničkog staža. Neki su kandidata su odustali, a neki nisu ispunili kriterijume i razgovaramo sa Zavdom da se se popuni i to jedno upražnjeno mjesto“, rekao je Grujičić.\nPripravnici će imati plate u iznosu od 500 KM, sa uračunati porezima, a Zavod za zapošljavanje RS snosi troškove angažovanja pripravnika u iznosu od 70 odsto, dok Opština Srebrenica snosi 30 odsto troškova.\nZa Ljiljanu Stjepanović, profesoricu sporta i fizičke kulture, ovo je prilika da nakon više od godinu dana odradi pripravnički staž i stekne uslove za polaganje stručnog ispita.\nU aprilu Opština Srebrenica potpisala je ugovor sa šest pripravnika, dok je prošle godine primljeno 26 pripravnika.


Sajt Kancelarije za IT prilagođen osobama sa invaliditetom\nIzvor: Radio Televizija Vojvodine, 03.Dec.2018, 15:53\nKancelarija za IT i e-upravu prezentovala je danas u Domu za odrasla invalidna lica Zemun novi sajt i dva softvera koji omogućavaju osobama sa invaliditetom upravljanje računarom pogledom i automatsko čitanje sadržaja sajta.\nSajt je pokrenut na Međunarodni dan osoba sa invaliditetom, a tim povodom Kancelarija je korisnicima Doma donirala i četiri računara, dok je IT kompanija "Kompjuter Aj Kontrol" obezbedila donaciju kamera i softvera.\nDirektor Kancelarije Mihailo >> Pročitaj celu vest na sajtu Radio Televizija Vojvodine << Jovanović izjavio je da je cilj Vlade da bude u službi svim građanima Srbije, a sajt Kancelarije, kaže, omogući će osobama sa invaliditetom da se uključe u digitalizaciju.\n"Danas su predstavljena dva softvera. Jedan ima funkciju čitanja sadržaja sa sajta koji je namenjen slepim i slabovidim osobama, a taj softver je rezultat domaće kompanije i profesora Tehničkog fakulteta u Novom Sadu. Drugi softver je, takođe, proizvod domaće kompanije Kompjuter Aj Kontrol, koji omogućava upravljanje računarom pogledom", objasnio je Jovanović.\nKaže da sajt Kancelarije osim što je namenjen svim građanima, okrenut je i privredi i javnoj upravi.\nNa sajtu, ističe Jovanović, postoji Kontakt centar za javnu upravu namenjen dvosmernoj komunikaciji sa zaposlenima u javnoj upravi, gde mogu da dobiju sve potrebne inforamicje, uputstva i propisa vezana za četiri informaciona sistema elektronske uprave - Bebo, dobro došla na svet, eZUP, eInspektor i Jedinstveni informacioni sistem lokalne poreske administracije.\n"U delu namenjenom privredi, nalazi se i posebna stranica koja pruža sve informacije vezane za ukidanje pečat i putem koje privrednici mogu da prijave institucije koje im traže pečat", ukazao je Jovanović.\nPomoćnica ministra za rad Biljana Barošević kaže da je trajno opredeljenje Srbije puna ravnopravnost svih građana Srbije, a da Vlada i Ministarstvo za rad u skladu sa tim ulažu sve napore da položaj osoba sa invaliditetom u društvu bude sve bolji.\nBarošević je pohvalila Vladu koja je prilagodila sajt osobama sa invalilditetom i preporučila svima da krenu tim putem.\nProfesor Miodrag Ivković, jedan od učesnika u izradi softvera, izrazio je zadovoljstvo što su napravili softver koji omogućava osobama bez ruku da upravljaju računarom i da budu uključeni u digitalno društvo.\nKaže da je razvijanje softvera trajalo dve godine, a da su ga prošle nedelje testirale osobe kojima je najpotrebniji.\n"Tek sada smo zadovoljni, nadam se da će ovo što smo napravili pomoći nekom i to će za nas biti dovoljna nagrada", rekao je Ivković.\nDirektor Doma Mikica Budimirović zahvalio je Kancelariji za IT i e-upravu na računarima, a kompaniji "Kompjuter Aj Kontrol" na kamerama i softverima koji prepoznaju pokretanje zenice.\nDejana Blačko, državna i evropska prvakinja u paratekvondou i slikarka, koja je rođena bez gornjih ekstremiteta, pokazala je medijima i prisutnima u Domu kako sajt funkcioniše.


Ministarstvo odbrane Azerbejdžana objavilo je da je azerbejdžanska vojska ušla u Kalbajar , još jednu teritoriju koju su arrmenske snage predale na osnovu sporazuma o okončanju sukoba dvije strane oko oblasti Nagorno-Karabah.\nU operaciji azerbejdžanske vojske koja je pokrenuta 27. septembra, oslobođeno je pet gradova i gotovo 300 naselja i sela. Nakon toga Armenija je prihvatila poraz i 10. novembra potpisala sporazum kojim je obećana evakuacija okupiranih provincija Aghdam, Lachin i Kalbajar.\nBudući da Armenija nije mogla evakuisati Kalbajar, što je trebalo biti završeno do 15. novembra, Azerbejdžan je dao dodatno desetodnevno razdoblje, pa se armenska strana obavezala predati regiju koju je okupirala 25. novembra.\nNajnoviji oružani sukob dve strane, najteži je od 1994. godine, izbio je 27. septembra. Primirje uspostavljeno uz pomoć Moskve u Azerbejdžanu se slavi kao pobjeda, dok su u Armeniji počeli masovni protesti čiji učesnici zbog postignutog sporazuma traže ostavku premijera Nikola Pašinijana.\nTags\t#Armenija\t#Azerbejdžan\nBiden kaže da je saradnja s Bijelom kućom "iskrena"


Back Vi ste ovde: Home Biznis - ekonomija\nObjavljeno Subota, 26 Januar 2013 13:20\n- Našim privrednicima na platformi nudimo mogućnost internet prezentacije koja je besplatna - objasnila je predsednica kluba i dodala da postoji i ponuda firme Premijum kojom se nude i izrade promotivnih video materijala.\nObjavljeno Subota, 26 Januar 2013 12:32\n- U septembru 2011. smo u okviru kompanije pustili u upotrebu centar za za skupljanje i reciklažu otpadnog ulja i vode zatrovane uljem, jedini te vrste u Srbiji, namenjen primarno za prikupljane navedenog otpada sa brodova i čamaca, ali i iz drugih izvora otpadnih materijala u regionu. Po podacima hidro elektrane Đerdap I, koja se nalazi 5 km uzvodno od našeg pristaništa, u toku 2009. godine ostvareno je 10932 prolaza plovila, od toga, 5393 uzvodno i 5539 nizvodno. Tokom celog toka Dunava kroz Srbiju, od Bezdana do Prahova, nije postojalo pristanište koje je imalo mogućnosti i dozvolu da vrši usluge ove vrste, što će reći, plovila nisu mogla da se reše običnog i opasnog otpada. Zbog toga, nažalost, ovaj otpad je završavao u Dunavu, što je nanosilo veliku štetu flori i fauni i ekologiji uopšte celog regiona, kaže Mladen Genčić vlasnik Kompanije.\nOvo kladovsko preduzeće jedino je iz Srbije koje se na tradicionalnom Božićnom balu u glavnom gradu Austrije našlo u društvu odabranih. Uz povelju kompanija je dobila licencu kojom se potvrđuje kvalitet poslovanja, a direktor Mladen Genčić izabran je za menadžera godine. Prošle godine “Delta Petrol ” je za projekat sistema za reciklažu otpadnih ulja dobila priznanje za društvenu korisnost "Aurea 2012", ”Povelju za kvalitet poslovanja 2012″ i statuu “Biznis partner godine “.\n- Velika je čast dobiti ovakva priznanja, a nama je to podstrek za naredne aktivnosti. Pripremamo se i želimo da proširimo delatnost i počnemo sa prikupljanjem i fekalne vode sa brodova. U Evropskoj uniji je već stupila na snagu uredba o tome da brodovi ne mogu svoje fekalne vode da izlivaju u Dunav već su dužni da imaju ugrađen tank i taj otpad moraju da predaju na za to predviđenim mestima u lukama. Kod nas će to početi da važi od 2016. godine – kaže - Mladen Genčić, vlasnik kompanije "Delta" iz Kladova.\n- Na jednom mestu kod nas brodovi mogu da se snabdeju gorivom i u isto vreme oslobode se otpada. Planiramo da povećamo proizvodne, prijemne i skladišne kapacitete. Otvorićemo novo postrojenje za preuzimanje otpada, dogradićemo deo pristaništa jer je postalo premalo zbog dužine zadržavanja brodova, a planiramo izgradnju jedne vrste rafinerije odnosno sistema koji bi izvršio vrhunsku reciklažu otpadnih ulja kapaciteta do 1.000 tona mesečno – navodi naš sagovornik.\nPrema proračunu "Delte" za nove usluge biće im potrebno oko 3,6 mil EUR, a za te investicije planiraju da konkurišku kod EU fondova.\n- Značajna sredstva su nam potrebna za nove projekte koje ćemo pokušati da dobijemo preko "Dunavske strategije". Ako nas podrže fondovi Evropske unije onda bismo krenuli sa pripremnom dokumetacijom još ove godine, a ako se budemo morali oslanjati na svoja sredstva za nove projekte ćemo sačekati do sledeće godine.\n- Kod nas već pristaje mesečno 60 do 100 brodova da kupe gorivo i polako se navikavaju da preuzimamo otpadna ulja od njih. Osim plovila koja doplove u našem pristaništu, preuzimamo otpadna ulja i sa teritorije čitave Srbije tako da mesečno sakupljamo 150 - 200 tona – kaže Mladen Genčić.\n- Preradom otpada dobijamo dva nivoa proizvoda – jedan je manjeg stepena prerade koji se kotira na evropskom tržištu 600-650 USD po toni, a drugi je proizvod višeg nivoa prerade koje je bazno ulje čija je cena blizu 1.000 USD po toni, tako da smo zadovoljni. Za sada izvozimo u Rumuniju i Bugarsku – kaže prvi čovek kompanije "Delta".\nPrema rečima našeg sagovornika, ni jedna "bunker baza" na starom kontinentu nema sakupljački i prerađivački centar na jednom mestu, pa se srpska investicija promoviše kao pilot projekat u Evropi. Puštanjem postrojenja u rad domaćim i stranim brodovima omogućeno je da svoje otpade umesto u reku Dunav odlažu na za to propisano i registrovano mesto zašta im se overavaju papiri i izdaju odgovarajuća dokumenta kojima se legitimišu kod nadležnih organa. Pogon kladovske "Delte" doo je jedini takve namene na svih 588 km Dunava kroz Srbiju i u njemu je tehnološki postupak zaokružen od postrojenja za sakupljanje do prerade upotrebljenog brodskog ulja i drugih toksičnih materija, koje su do sada posade brodova ispuštale u reku ploveći kroz Srbiju.\nObjavljeno Nedelja, 07 Oktobar 2012 18:46\nTokom međunarodne poslovne konferencije firme ERA, jedne od vodećih firmi u svetu u oblasti nekretnina, koja je nedavno održana, u prestižnom hotelu Miraž u Las Vegasu, uručeno je priznanje Zoranu Kalabiću i Draganu Cvetkoviću vlasnicima firme ERA 4M. Međunarodna poslovna konferencija u Americi okupila je više od 200 saradnika ove poznate firme iz celog sveta i veliki broj bankarskih menadžera. U Americi je boravila i devetočlana delegacija iz Austrije, među kojima su se našli i vlasnici firme ERA 4M Zoran Kalabić i Dragan Cvetković. Glavna tema konferencije su bili izveštaji i rezultati poslovanja u 2010. godini kao i vizije koncerna ERA grupe za 2011. godinu. Veče u hotelu Miraž su obeležile i dodele nagrada.\nObjavljeno Nedelja, 07 Oktobar 2012 18:44\nPrivredna komora Beča (PKB) organizovala je u četvrtak informativno veče pod motom "Bečka privreda živi šarolikost", posvećeno privrednicima sa prostora bivše Jugoslavije. Prisutne je pozdravio šef odeljenja za ekonomsku politiku PKB Helmut Nauman, koji je ukazao na značaj stranih privrednika u glavnom gradu Austrije.\nKoorganizatori, predsednik Zajednice srpskih klubova u Beču Borislav Kapetanović i predsednik hrvatskog kluba "Napredak" Filip Zloušić, predstavili su deo svojih privrednih aktivnosti. Kapetanović je, tom prilikom, rekao da je Zajednica nedavno osnovala odbor privrednika i da trenutno sprovodi ispitivanje među srpskim privrednicima.\nPrivredna komora Beča - Širom otvorena vrata preduzetništvu\n“Nikolić prevoz” - moderni autobusi - za svet i evropu


U Skupštini APV predstavljen Dobrovoljni nacionalni izveštaj o sprovođenju Ciljeva održivog razvoja - Skupština Autonomne Pokrajine Vojvodine\nMinistarka u Vladi Republike Srbije zadužena za demografiju i populacionu politiku i predsednica Međuresorne radne grupe za sprovođenje Agende održivog razvoja do 2030. godine prof. dr Slavica Đukić Dejanović, istakla je da je Izveštaj sačinjen prema smernicama UN-a i da će biti predstavljen 17. jula u sedištu UN u Njujorku.\nPredstavljajući izveštaj, ministarka Đukić Dejanović je naglasila da njegovu sadržinu čini realna slika postojećeg stanja, kao i ono čemu težimo da se približimo do 2030. godine. Ona je dodala i su jedinice lokalne samouprave jedan od ključnih partnera u realizaciji ciljeva, te da bi one trebalo da kvartalno dostavljaju izveštaje o učinjenim koracima za svaku oblast.\n„Izveštajem je podstaknut proces saradnje celog društva u cilju stvaranja održivih mogućnosti dostupnih svakome i svuda u Srbiji. U ovom procesu prepoznali smo faktore koji su doprineli uspesima ali i tzv. uska grla, slabosti i nedostatke, mapirali smo izazove i oblasti u kojima nam je potrebna podrška i pomoć. Konstatovali smo da su garant dostizanja održivosti okupljanje što većeg broja ljudi kreativnih potencijala, građenje znanja i veština, primena dostupnih modernih tehnologija, kao i stabilna i održiva ekonomija Srbije“, istakla je Đukić Dejanović.\nPredsednik Skupštine AP Vojvodine Ištvan Pastor istakao je da pitanje održivog razvoja predstavlja pitanje o tome kakav svet želimo da ostavimo budućim generacijama i dodao da se ovom oblašću ne može baviti isključivo na globalnom nivou samo zato što je definisano na nivou UN, nego da je održivi razvoj lokalno, regionalno i državno pitanje.\n„Zbog toga je potpuno normalno da pokušavamo stvarati jednu vrstu društvene klime kako bi se koncentrisale snage i znanja za ostvarivanje ciljeva Agende 2030. Ovi ciljevi za mene predstavljaju stvaranje boljeg sveta i to predstavlja permanentni zadatak svakoga od nas, i učesnika javnog i institucionalnog života i svih ostalih. Samo ako svi zajedno delujemo, možemo ostvariti ciljeve ove Agende ili se bar približiti njihovom ostvarivanju“, poručio je Pastor.\nGovoreći o učešću i doprinosu pokrajinskog parlamenta u ostvarivanju ciljeva održivog razvoja, predsednik Pastor je rekao da bi trebalo sagledati mogućnosti formiranja radne grupe koja bi se bavila ovom oblašću, davala svoja mišljenja i predloge za konkretne korake koji bi doveli do pomaka u procesu realizacije definisanih ciljeva.\nO ciljevima iz Agende 2030 govorili su i posebna savetnica ministarke za evropske integracije za Agendu 2030 prof. dr Jelica Stefanović Štambuk i predsednik Fokus grupe za razvoj mehanizama kontrole procesa implementacije Ciljeva održivog razvoja Narodne skupštine dr Milorad Mijatović.\nPrvi dobrovoljni nacionalni izveštaj Republike Srbije sadrži detaljno opisani proces implementacije svih 17 ciljeva održivog razvoja, s tim da je posebna pažnja posvećena ciljevima 8 dostojanstven rad i ekonomski rast, 10 smanjenje nejednakosti, 16 mir, pravda i snažne institucije i 17 partnerstvom do ciljeva.\nJavnom slušanju prisustvovali su i potrpredsednici Skupštine AP Vojvodine, predsednici i zamenici predsednika skupštinskih odbora i predstavnici medija.


Zaušni aparati - SonikFit: slusni aparati Beograd\nSavremeni zaušni slušni aparati su minijaturni pomoćnici Vašeg sluha sa izuzetno velikim kapacitetom i mogućnostima.\nZahvaljujući malim dimenzijama današnji zaušni slušni aparati su veoma diskretni, ne ometaju estetiku čak ni kod najzahtevnijih nosilaca slušnih aparata. Dizajnirani su tako da anatomski savršeno odgovaraju prostoru iza ušne školjke i dostupni su u različitim bojama tako da se prilagođavaju boji Vašeg tena, Vašem ukusu ili čak Vašoj ekstravaganciji. Zahvaljujući dijapazonu sofisticiranih tehničkih karakteristika mogu odgovoriti zahtevima svakog oštećenja sluha.\nXS model zaušnog, slušnog aparata obuhvata aparate izuzetno malih dimenzija, dakle to su estetski veoma diskretni aparati. Po svojim karakteristikama predstavljaju dobro rešenje za lakša i srednje teška oštećenja sluha.\nDUO modeli su karakteristični po tome što se mogu koristiti kao OPEN-EAR ili kao konvencionalni sistemi. Prednost OPEN-EAR sistema što ušni kanal nije u potpunosti zatvoren. Tanka provodna cevčica doprinosi još većoj diskreciji. Odličan je za lakša i srednja oštećenja sluha.\nPOWER modeli zahvaljujući svojim karakteristikama odlično odgovaraju kod teških i srednje teških oštećenja sluha.\nOvaj tip zaušnih, slušnih aparata je nešto veći od ostalih, ali zato pokriva najteža oštećenja sluha i pomaže da se kvalitet života ovih osoba popravi.


Mihajlović: Trudimo se da budemo otvoreni za medije – NovostiDana.rs\nMihajlović: Trudimo se da budemo otvoreni za medije\nPotpredsednica Vlade Srbije Zorana Mihajlović je danas rekla da nije videla izveštaj organizacije „Reporteri bez granica“ prema kojem je Srbija nazadovala po slobodi medija.\nU izjavi novinarima posle Izborne skupštine Nacionalne alijase za lokalni ekonomski razvoj (NALED) dodala je da postoje „razne institucije koje se bave merenjem slobode medija, ali se dešavalo da izveštaji budu netačni jer nisu uzeli u obzir sve relevantne podatke“.\nOrganizacija „Reporteri bez granica“ objavila je danas Indeks slobode medija u svetu 2017. u kojem upozorava da sloboda medija nikada nije bila ugroženija.\nSrbija je na toj listi na 66. mestu od ukupno 180 zemalja rangiranih po stepenu slobode medija i nazadovala je za sedam mesta.\nGovoreći o svom Ministarstvu gradjevinarstva, Mihajlović je rekla: „Trudimo se da maksimalno budemo otvoreni za medije, nisam videla izveštaj da bih mogla detaljnije da ga komentarišem“.


Protestni marš muzičke industrije u Velikoj Britaniji | Trecisvijet.com\nNa stotine zaposlenih u organizaciji živih događaja i u koncertnim prostorima u utorak su u nekoliko gradova Velike Britanije organizovali protestne marševe zbog ugroženosti njihove industrije usled Kovid-19.\nPokret Red Alert i #WeMakeEvents organizovali su marševe u cilju podizanja svesti u javnosti da su brojni zaposlenici u muzičkoj industriji ostali bez primanja i da im preti trajan gubitak posla, pošto su svi koncertni prostori u Velikoj Britaniji zatvoreni već pet meseci.\nViše od 300 dvorana uključujući londonski National Theatre i Royal Festival Hall upalili su crvena svetla kao deo Red Alert kampanje. Producenti, tehničari, tur menadžeri, čuvari, vozači i čistači marširali su u Mančesteru pored zatvorenih koncertnih prostora, a slično je bilo u Glazgovu, Aberdinu i Belfastu. Podršku su javno pružili Peter Gabriel, Imogen Heap, Cure i drugi muzičari.\nOrganizatori protesta saopštili su da oko milion ljudi radi u organizaciji događaja, od kojih mnogi slobodnjaci, čija će egzistencija biti ugrožena bez dodatne podrške vlade, dok čekaju ponovno pokretanje posla najverovatnije tek na proleće 2021. godine.\n“Naša industrija uključuje velike lance snabdevanja, od produkcije, ozvučenja, osvetljenja i videa do logistike, planiranja i prevoza, kao i neke od svetski vodećih proizvođača tehnike. Bez dodatne podrške tom lancu Britanija je u opasnosti da izgubi globalno vodeću poziciju u organizaciji događaja svetske klase. Štaviše, svi naši neverovatni stvaraoci i tehničari mogu izgubiti trajno svoja primanja”, navodi se u saopštenju.\nTagged: Protestni marš muzičke industrije


pink.rs | Mogerini priredila večeru za lidere Zapadnog Balkana\nMinistar spoljnih poslova Srbije Ivica Dačić prisustvovao je tradicionalnoj neformalnoj večeri koju je za lidere sa Zapadnog Balkana, na marginama 74. zasedanja Generalne skupštine UN, organizovala visoka predstavnica EU za spoljnu politiku i bezbednost Federika Mogerini.\nOn je naglasio da se Srbija zalaže za dijalog sa Prištinom i pronalaženje kompromisnog rešenja i izrazio očekivanje da će naredni visoki predstavnik EU nastaviti odlučnije da doprinosi tom procesu u cilju postizanja rešenja prihvatljivih za sve strane, uz istovremeno insistiranje na ispunjavanju preuzetih obaveza.\nStriktno poštovanje zaključenih i dogovorenih okvira regionalne saradnje od strane svih učesnica u regionu, bez izuzetka, je preduslov uspešne realizacije i unapređenja regionalne saradnje, naznačio je ministar Dačić.\nTakođe je istakao da punopravno članstvo u EU predstavlja ključni spoljnopolitički prioritet Srbije.\nNaglasio je da je mesto Srbije i čitavog regiona upravo u EU.\nŠef srpske diplomatije istakao je da se Srbija zalaže za mir i stabilnost u regionu i da je regionalna stabilnost jedan od spoljnopolitičkih prioriteta kojima je Srbija posvećena.\nDačić je zahvalio Federiki Mogerini na dosadašnjem radu i poželeo uspeh i sreću u budućem angažmanu.\nSvi učesnici večere izrazili su solidarnost sa Albanijom i albanskim narodom, koju je tokom vikenda pogodila serija zamljotresa, navodi se u saopštenju Ministarstva spoljnih poslova.\nVučić na večeri sa Mogerini i liderima Zapadnog Balkana (FOTO)


Reformska agenda: Dobar početak, ali ne treba se zavaravati\nBh. političari i predstavnici EU\nDirektorica za Zapadni Balkan pri Generalnoj direkciji Evropske komisije za evropsku politiku susjedstva i pregovore Genoveva Ruiz Calavera kaže da se radi o dobrom početku, ali da se ne treba zavaravati.\nVlada Federacije BiH sprovela je trećinu, a Vlada Republike Srpske (RS) polovinu mjera iz Reformske agende, kazali su premijeri Fadil Novalić i Željka Cvijanović.\nPremijerka Cvijanović je napomenula da predstoji posao na racionalizaciji javne uprave, ali da je stav Vlade RS, kako kaže, da to nije „dominantna tema“.\nOna kaže da je potrebno raditi na jačanju privrednog sektora i otvaranju radnih mjesta, a da će javna uprava svakako doživjeti svoje smanjene „zato što je to prirodno“.\nCvijanović je rekla da su usvojeni zakoni za borbu protiv sive ekonomije za koju smatra da je jedna od ključnih stvari.\n„Prijavljene su daleko niže osnovice na koje se plaćaju porezi i doprinosi nego što su stvarna primanja“, kaže ona.\nTo je mjera koja je, napominje ostala nerealizovana, a kojom će se Vlada RS baviti u budućnosti.\nPremijer Novalić kaže da ima pomaka u smanjenju nezaposlenosti, rastu bruto društvenog proizvoda, kao i da je povećano ubiranje poreza. Dodaje da će se konkretni rezultati moći vidjeti naredne godine.\nCalavera kaže da se uskoro prelazi na drugu fazu reformske agende.\n„Nezaposlenost mladih je jedna od važnih njenih komponenti. Želimo da vidimo reforme poreskog zakonodavstva, unaprijeđene javne uprave. Želimo da vidimo još više fokusa na provedbu reformi kontekstu vladavine prava kako bi se stvorilo povoljno okruženje za investicije“, dodala je ona.


ESKIVIRAJU ANALIZU: O ukidanju neki drugi put – Portal Luca\nESKIVIRAJU ANALIZU: O ukidanju neki drugi put\nKonvencijom o prekograničnoj televiziji propisano da kada neka država ustanovi da je došlo do kršenja Konvencije, ona će o navodnom kršenju obavijestiti državu iz koje se vrši emitovanje i te dvije države će nastojati da prevaziđu poteškoće – rekao je Pobjedi predsjednik SAEM Branko Bošković\nSavjet Agencije za elektronske medije (SAEM) će odluku o privremenom ukidanju pojedinih televizija iz Srbije, za koje je utvrđeno da su emitovale govor mržnje usmjeren protiv Crne Gore, donijeti tek kada ustanovi da li su sporni emiteri u posljednje vrijeme nastavili sa prikazivanjem sadržaja suprotno međunarodnim propisima.\nOvo je Pobjedi juče kazao predsjednik SAEM Branko Bošković nakon što je na sjednici koju je to tijelo održalo u četvrtak donešena odluka da ne produže rok Regulatornom tijelu za elektronske medije Srbije (REM), koje je trebalo da utvrdi da li su Hepi, Pink M, Pink i Pink plus emitovale govor mržnje usmjeren protiv crnogorske nacije. Prethodno je SAEM utvrdio da su ovi emiteri „nedvosmisleno i u kontinuitetu emitvali sadržaje koji podstiču mržnju, netrpeljivost i diskriminaciju prema pripadnicima crnogorske nacionalnosti“.\nSAEM će odluku o tome da li će se neki programi zamračiti donijeti na narednoj sjednici. Bošković ističe da je obaveza AEM da prvo pokušaju da riješe problem tako što će se obratiti kolegama iz Srbije.\n– Konvencijom o prekograničnoj televiziji propisano je da kada neka država ustanovi da je došlo do kršenja Konvencije, ona će o navodnom kršenju obavijestiti državu iz koje se vrši emitovanje i te dvije države će nastojati da prevaziđu poteškoće na osnovu odredaba člana 19 (Saradnja između država ugovornica), 25 (Mirenje) i 26 (Arbitraža) Konvencije – pojašnjava Bošković.\nSAEM se obratio REM-u koji je trebalo da u roku od 15 dana utvrdi da li je u emisiji Hepi televizije ,,Ćirilica“, koja je obrađivala temu „Da li će pasti krv u Crnoj Gori“, bilo govora mržnje upućenog prema crnogorskoj naciji. Program je prikazan uoči protesta na Cetinju povodom ustoličenja mitropolita Srpske pravoslavne crkve u Crnoj Gori Joanikija. Međutim rok je „probijen“ a REM je zatražio dodatno vrijeme, što im crnogorske kolege nijesu odobrile.\n– Imajući u vidu da SAEM nije usvoji zahtjev REM-a, zaključeno je da su se stekli uslovi da se na narednoj sjednici razmotri da li su emiteri iz Srbije nakon dostavljanja obavještenja nastavili sa kršenjem. SAEM jeste ustanovio da su navedeni emiteri iz Srbije emitovali progamske sadržaje koji predstavljaju kršenje Konvencije o prekograničnoj televiziji i Direktive o audiovizuelnim medijskim uslugama, ali odluku o privremenom ograničavanju reemitovanja, saglasno Konvenciji, je moguće donijeti tek nakon što te SAEM i REM pokušaju da prevaziđu poteškoće i kada i pored toga SAEM utvrdi da su emiteri nastavili sa emitovanjem sadržaja suprotno međunarodnim propisima – zaključio je Bošković u odgovorima dostavljenim juče našoj redakciji.\nU februaru prošle godine AEM je zabranila reemitovanje pojedinih sadržaja, koji se emituju u okviru programa TV Hepi i TV Pink M iz Srbije. Ta zabrana je trajala tri mjeseca zbog promovisanja mržnje, netrpeljivosti i diskriminacije prema pripadnicima crnogorske nacionalnosti, odlučio je Savjet Agencije za elektronske medije.\nPredsjednica Savjeta (REM) Srbije Olivera Zekić i generalni sekretar tog tijela Milan Todorović posjetili su prošle nedjelje AEM, ali sudeći po saopštenju koje su poslali javnosti, nijesu razgovarali o gorućem problemu – kršenju standarda propisanih Konvencijom o prekograničnoj televiziji od strane Hepi TV, Pink M, Pink plus i Pink iz Srbije.\nU saopštenju se navodi da je na sastanku apostrofiran značaj institucionalne nezavisnosti regulatora i naglašena njihova ulogu u demokratskom društvu.\nRanije je Savjet AEM utvrdio da se na televizijama Hepi TV, Pink M, Pink plus i Pink učestalim emitovanjem (posebno uočenim u periodu avgust–septembar 2021), u okviru sadržaja različitih formi i žanrova, koristi pogrdno, uvredljivo ili uznemiravajuće izražavanje koje podstiče intenzivne negativne emocije, iskazivanje neprijateljstva ili želju za diskriminacijom, kao i omalovažavanje ili obezvrjeđivanje pripadnika crnogorske nacionalnosti, negiranjem njihovog nacionalnog identiteta i posebnosti.


Republički izbori 2012 :: Magazin Ravnica ::\nRepublički izbori 2012. godine\nRedakcija 17. May 2012.\nProtestna šetnja Dveri u centru Beograda\nBEOGRAD: Oko 2.000 pristalica Dveri protestovalo je danas u centru Beograda zbog, kako tvrde, izborne krađe i zatražilo nove izbore na svim nivoima. >>>\nKoštunica: Glas za Nikolića najbolja zaštita nacionalnih interesa\nBEOGRAD: Predsednik Demokratske stranke Srbije (DSS) Vojislav Koštunica pozvao je danas građane Srbije da u drugom krugu predsedničkih izbora glasaju za kandidata koalicije "Pokrenimo Srbiju" Tomislava Nikolića, jer su na taj način, kako je istakao, najbolje zaštićeni državni i nacionalni interesi Srbije. >>>\nBEOGRAD: Visoki funkcioner SRS Nemanja Šarović rekao je danas da radikali sumnjaju u ispravnost fakultetske diplome predsedničkog kandidata SNS Tomislava NIkolića, a simpatizere SRS pozvao da u drugom krugu predsedničkih izbora ne glasaju ni za jednog kandidata. >>>\nNOVI PAZAR: Muftija Muamer Zukorlić izjavio je da neće glasati ni za koga u drugom krugu predsedničkih izbora. >>>\nDragišićev pokret podržao Tadića\nBEOGRAD: Pokret radnika i seljaka (PRS) podržao je danas predsedničku kandidaturu lidera Demokratrske stranke Borisa Tadića. >>>\nBEOGRAD: Demokratska stranka Srbije (DSS) pozvala je danas građane da u drugom krugu predsedničkih izbora podrže kandidata Srpske napredne stranke Tomislava Nikolića, nakon dogovora lidera dve stranke o pitanjima neutralnosti i promene Ustava. >>>\nDejanović: Nisam nadležna da formiram državnu komisiju\nBEOGRAD: Predsednica Skupštine Srbije Slavica Đukić Dejanović, koja zamenjuje predsednika Republike, potvrdila je danas da je u parlament stigao zahtev "Dveri", ali da ona nije nadležna da formira državnu komisiju koja bi ispitala, kako taj pokret traži, sumnje da je bilo izborne krađe. >>>\nDveri: Nezavisna komisija ili protesti\nBEOGRAD: Pokret Dveri zatražio je danas od vršiteljke dužnosti predsednice Srbije Slavice Đukić Dejanović da hitno formira nezavisnu državnu komisiju koja bi ispitala rezultate održanih izbora, koji su, prema oceni tog pokreta, pokradeni. >>>\nPetković: Očigledno da je bilo izborne krađe\nBEOGRAD: Portparol Demokratske stranke Srbije (DSS) Petar Petković izjavio je danas da se u Srbiji "očigledno desila izborna krađa", kao i da će DSS na vreme odlučiti o podršci u drugom krugu predsedničkih izbora. >>>\nDveri: Bojkot izbora\nBEOGRAD: Pokret Dveri saopštio je danas da nastavlja sve oblike nenasilnih protesta i građanske neposlušnosti protiv vlasti jer je, kako tvrde, na izborima 6. maja došlo do izborne krađe. >>>\nBEOGRAD,ŠABAC, NOVI SAD: Pristalice SNS su danas u koloni vozila došle ispred sedišta RIK-a u znak protesta zbog navodne krađe izbora, a zamenik predsednika naprednjaka Aleksandar Vučić rekao je da će ta stranka nastaviti proteste i da će lider SNS Tomislav Nikolić u drugom krugu pobediti "olovkom i papirom". >>>\nBEOGRAD: Potpredsednik Demokratske stranke (DS) Dragan Šutanovac izjavio je da će lider Srpske napredne stranke (SNS) Tomislav Nikolić, ukoliko bude demonstracija zbog navodne izborne krađe, biti odgovoran za sve posledice. >>>\nDveri: Poništiti i ponoviti izbore\nBEOGRAD: Šef izbornog štaba Dveri Srđan Nogo rekao je danas da oni sumnjaju da je navodnu izbornu krađu izvršila "organizovana kriminalna grupa" i dodao da izbore treba poništiti i ponoviti ih. >>>\nNikolić: Izbori nezakoniti, sutra protesti i odluka u drugom krugu izbora\nBEOGRAD,NOVI SAD: Srpska napredna stranka ne priznaje rezultate izbora, smatra ih nezakonitim i od sutra počinje mirne, nenasilne proteste širom Srbije, saopšteno je danas iz SNS posle sednice Predsedništva stranke. >>>\nJovanović: Nema dokaza o krađi\nBEOGRAD: Lider Liberalno-demokratske partije Čedomir Jovanović izjavio je danas da ne postoji nijedan ozbiljan dokaz o izbornoj krađi i pozvao građane da izađu na glasanje u drugom krugu predsedničkih izbora, a lidera SNS Tomislava Nikolića da prizna rezultat. >>>


SzP osudio privođenje Stanivukovića - Istinito.com - Ne budi ovca!\nPočetna > BIH > Politika > SzP osudio privođenje Stanivukovića\n14. Juna 2018. Istinito51Leave a Comment on SzP osudio privođenje Stanivukovića\nKlub odbornika Saveza za promjene u Skupštini grada Banjaluka najoštrije osuđuje privođenje odbornika ovog kluba Draška Stanivukovića.\n– Uskraćivanje slobode, koja je osnovno ljudsko pravo svakog pojedinca, neprihvatljivo je, a obaveza svakog od nas je da djelujemo kada nas vlast godinama vodi u propast – saopšteno je iz Informativne službe Saveza za promjene.\nIz Saveza za promjene pozivaju odbornike u Skupštini grada Banjaluka da osude privođenje Stanivukovića.\nPolicija je juče u Banjaluci privela Stanivukovića, jer se nije odazvao na uručen poziv za obavljanje informativnog razgovora.\nIz Policijske uprave Banjaluka juče je saopšteno da je lice čiji su inicijali D.S. priveden u 16.50 časova, u skladu sa Zakonom o prekršajima Republike Srpske i Zakonom o policiji i unutrašnjim poslovima, a zbog počinjenih prekršaja suprotno odredbama Zakona o javnom okupljanju Srpske i Zakona o osnovama bezbjednosti saobraćaja na putevima BiH.\nStanivuković već tri dana organizuje blokade puteva u Banjaluci, a prije dva dana svojim automobilom “porše”, norveške registracije, blokirao je Prijedorsku petlju.\nIz Ministarstva unutrašnjih poslova Republike Srpske juče je saopšteno da neće dozvoliti blokadu magistralnih, regionalnih i lokalnih puteva, jer se time ometa normalno putovanje građana i funkcionisanje službi kao što su hitna pomoć, vatrogasna služba, policija.\nIzetbegović: Ne pristajemo na ucjene oko izbornog zakona\nČović: Novi Savjet ministara BiH do kraja godine


Ambasador Goran Aleksić u Rimu razgovarao sa šefom Katedre za južnoslovenske jezike i književnost na Univerzitetu Sapijenca – RASEJANJE.info\n02.12.2021 03.12.2021 Katarina\tAmbasada Republike Srbije u Rimu, Ambasador Goran Aleksić, dr Luka Valjo, Italija, Jelena Brborić, Katedra za južnoslovenske jezike i književnost, Matica Srpska, Rim, Univeztitet Sapijenca\nJelena Brborić lektor, dr Luka Valjo i ambasador Goran Aleksić\nAmbasador Republike Srbije u Italiji Goran Aleksić sastao se sa dr Lukom Valjom, šefom Katedre za južnoslovenske jezike i književnost u okviru Evropskih, američkih i interkulturalnih studija Univerziteta Sapijenca u Rimu. Ovom susretu prisustvovala je i Jelena Brborić, lektor za srpski jezik na ovom Univerzitetu. U srdačnom razgovoru obostrano je iskazano zadovoljstvo zbog sve većeg interesovanja italijanskih studenata za učenje srpskog jezika na jednom od najstarijih Univerziteta u Evropi.\nAmbasador Aleksić je istakao spremnost srpske strane za unapređenje dalje saradnje u cilju promocije nastave srpskog jezika na Univerzitetu Sapijenca. Predstavio je, istovremeno, mogućnosti za usavršavanje stranih studenata u okviru međunarodnih programa za visoko obrazovanje Ministarstva prosvete, nauke i tehnološkog razvoja Republike Srbije, kao i stipendije za učenje jezika u našoj zemlji.\nDr Luka Valjo je sa druge strane pohvalio saradnju sa Maticom srpskom, najstarijom srpskom ustanovom kulture, koja Katedri za južnoslovenske jezike i književnost redovno dostavlja potrebne knjige i rečnike. Dr Valjo je izrazio interes za uspostavljanje kontakata i sa drugim nacionalnim ustanovama koje se bave promocijom srpske književnosti i učenjem srpskog jezika.\n← Ambasada ugostila studente iz Srbije koji se školuju na univerzitetima u Ujedinjenom Kraljevstvu\nPrvi Kros RTS-a u Sloveniji →\nVladika Grigorije na Tominu nedelju služio u Manhajmu\n07.05.2022 08.05.2022 Katarina\nU Beogradu u Narodnom muzeju predstavljeno remek delo Paje Jovanovića „Krunisanje cara Dušana“


Uživo sa ''Čaira'' - Poslednje pripreme na stadionu pred duel Radničkog i Partizana - Sportske.net\nUživo sa ''Čaira'' - Poslednje pripreme na stadionu pred duel Radničkog i Partizana\nJuče je Zvezda izgubila na Banovom brdu, može li Radnički da se vrati u trku za titulu?\nĐani "pobedio", kad postane "El Komandante" sve će biti drugačije, Sautgejt dobija derbi za Partizan!Koliko ''sektora'' će bodriti Partizan u 160. večitom derbiju?Lalatović pred Partizan: "Da osiguramo drugo mesto"Partizan u Niš po tri boda, Savo ni reč o sudijama i delegiranjuPartizan u Niš po tri boda, Savo ni reč o sudijama i delegiranju\nPosle jučerašnjeg poraza Crvene zvezde od Čukaričkog (3:2), danas ćemo u Nišu gledati još jedan derbi 32. kola Superlige Srbije.\nČetiri dana posle susreta u polufinalu Kupa u Humskoj, gde je Partizan slavio rezultatom 1:0, danas se crno-beli ponovo sastaju sa ekipom Radničkog, ovoga puta na ''Čairu''.\nUtakmica počinje u 18 časova na ''Čairu'', a u prilogu pogledajte šta je naš reporter zabeležio na stadionu i oko njega, četiri sata pre početka meča.\nNavijači polako dolaze po ulaznice na blagajnu ''Čaira'', u prilogu možete videti i cene karata, priprema se i TV ekipa sa svojim reportažnim kolima, a radnici obavljaju finalne radove na pripremi terena.\nEventualnom današnjom pobedom, Radnički bi ponovo prišao na četiri boda razlike u odnosu na vodeću Zvezdu, ali i Partizan želi da potvrdi uspon forme pred 160. večiti derbi koji je na programu u četvrtak.\nFoto/Video: Sportske.net/Mihajlo Vidojević


Sajam privrede Modriča 2019.\nSvojim dugogodišnjim ugledom i prepoznatljivim imidžom Rafinerija ulja Modriča i ove godine predstavlja proizvode čiji kvalitet proizlazi iz kombinacije znanja, iskustva i savremene tehnološke proizvodnje, a koji kvalitetom zadovoljavaju evropske i svjetske standarde u proizvodnji maziva i funkcionalnih tečnosti, što potvrđuju i odobrenja dobijena od strane svjetskih proizvođača vozila.\nPoziciju na domaćim i regionalnim tržištima Rafinerija ulja Modriča sačuvala je zahvaljujući strateškom radu na usavršavanju tehnologije i proširenju asortimana visoko kvalitetnih proizvoda kojih danas ima preko 220, od kojih su najpoznatiji brendovi OPTIMA - motorna ulja za putnički program vozila i MAXIMA - motorna ulja za komercijalni program vozila.\nMotorna ulja za putnički i komercijalni program vozila, rashladne tečnosti, brenda PERMANT, te ostali proizvodi Rafinerije ulja Modriča, po prvi put su, ove godine, plasirani na grčko tržište. Time se, u skladu sa strategijom razvoja- osvajanje novih tržišta proširila dosadašnja lista regionalnih i inostranih kupaca NESTRO proizvoda.\nSajam privrede Modriča, na kojem učestvuje 238 izlagača iz Republike Srpske, Federacije BiH, Brčko distrikta, Srbije i Hrvatske otvorio je Vjekoslav Petričević ministar privrede i preduzetništva Republike Srpske i načelnik Modriče Mladen Krekić.\nPrve proizvedene količine novog proizvoda „Dezinsept“ Rafinerija ulja Modriča donirala Republičkom štabu za vanredne situacije\nAdBlue u novom, praktičnijem pakovanju!